Германия президенти Польша халқидан узр сўради\n01 апрел 2020, Тошкент вақти: 21:49\nПольшада 1 сентябрда Иккинчи жаҳон уруши бошланганининг 80 йиллиги муносабати билан ўтказилган тадбирда иштирок этган хорижий давлатлар раҳбарлари.\nГермания президенти Франк-Вальтер Штайнмайер Иккинчи жаҳон уруши бошланганининг 80 йиллиги муносабати билан Польшанинг Велюнь шаҳрида ўтган тадбирда Польша халқидан Германия номидан узр сўради.\n«Мен Велюннинг кекса ва ёш аҳолиси – қонли кунларни бошидан кечирганларнинг авлодлари олдида турибман. Мен немис мустабидлигидан азоб тортганлар олдида таъзим қиламан ҳамда узр сўрайман,-деди Германия президенти.\nБундан 80 йил муқаддам, 1939 йилнинг 1 сентябрида Велюнь шаҳрининг бомбардимон қилиниши билан Иккинчи жаҳон уруши бошланган эди.\nШтайнмайер Польша раҳбари Анжей Дуда билан биргаликда қилган чиқиши давомида Германиянинг Польшага бостириб кирганини “ваҳшиёна ҳодиса” сифатида қоралади.\nИккинчи жаҳон урушида Польшада 6 миллион одам, жумладан, 3 миллион яҳудий ҳалок бўлган. Иккинчи жаҳон урушида жами 50 миллион одам қурбон бўлган.\nПольшада Иккинчи жаҳон уруши бошланганининг 80 йиллиги муносабати билан ўтаётган тадбирда дунёнинг кўплаб давлатларидан келган президентлар иштирок этмоқда. Россия президенти Владимир Путин мазкур тадбирга таклиф қилинган эмас.\nҲукумат томонидан 54 миллион крона¸ ëки 2 миллион долларга сотиб олинган 300 минг дона тезкор тест тизими вирус юқтирганни юқтирмаган деб¸ аксинча¸ вируси йўқ одамни¸ юқтирган қилиб кўрсатган.\nТожикистон ҳукумати 1 апрелгача берилган мактаб таътили узайтирмаслигини билдирди\nЎн кун ичида Тожикистондаги мактаблар икки марта дезинфекция қилинди.\nТожикистон ҳукумати мамлакатдаги барча мактаблар коронавирусга қарши дезинфекция қилинганини билдирди. Таълим ва фан вазирлиги эса баҳорги таътил якунланиб, 1 апрелдан мактабларда дарслар бошланишини маълум қилди.\nТожикистонда мактаб ўқувчиларининг баҳорги таътили 21 март куни бошланган. Ўн кун ичида мактаблар икки марта дезинфекция қилинган.\nРасмий маълумотда таъкидланишича, Тожикистондаги 3800дан ортиқ мактабда 2 миллион бола ўқийди.\nТожикистонда ва Туркманистонда ҳалигача коронавирус юқтириб олиш билан боғлиқ бирорта ҳам ҳолат расман қайд этилгани йўқ. Аммо экспертлар бу маълумотга шубҳа билан қарамоқда.\n1 апрель ҳолатига кўра, Қозоғистонда коронавирусга чалинган 348, Қирғизистонда 107 одам бор. Ўзбекистонда бу кўрсаткич 31 март куни кечқурун 172 кишини ташкил қилди.\nҚозоғистонда коронавирусга чалинганлар сони 348 кишига етди\nҚозоғистоннинг 5та йирик шаҳри карантинга олинган.\nҚозоғистонда 1 апрель соат 8:00даги ҳолатга кўра, яна беш киши коронавирусга чалинди. Улардан бири Чимкент шаҳридан, қолганлари эса Туркистон вилоятида яшовчилардир.\nРасмий маълумотда айтилишича, Қозоғистонда бугунги кунда коронавирусга чалинганлар сони 348 кишни ташкил қилмоқда. Беморлардан 24 нафари соғайган.\nЎтган йилнинг декабрида Хитойнинг Ухань шаҳридан бошланган коронавирус пандмияси дунёнинг 160 ўлкасига тарқалди. 1 апрелга ўтар кечасида эълон қилинган сўнгги маълумотда айтилишича, жаҳонда коронавирусга чалинганлар сони 849 500га етди.\nВафот этган беморлар сони: 41 625 . Бир кунда 4516 одам вафот этди. Бу бир кун олдинги кўрсаткичдан 1300 тага кўпдир.\nПрезидент Путин билан учрашган москвалик шифокорда коронавирус аниқланди\n24 март куни президент Путин Проценко билан учрашиб, суҳбатлашган эди.\nБир неча кун олдин Россия президенти Владимир Путин билан учрашган шифокор Денис Проценконинг коронавирусга чалингани маълум бўлди. Проценко Фейсбук саҳифасида ўзини яхши ҳис қилаётгани ва айни пайтда ўз иш кабинетида изоляцияда ўтирганини ёзди.\nПроценко 31 март куни эълон қилган маълумотда касалхонада 202 одам пневмония ташхиси билан даволанаётгани, уларнинг 186 нафарида COVID топилганини билдирди.\nВрачнинг қачон коронавирусга чалингани ҳозирча номаълум. Путин матбуот котиби Дмитрий Песков Проценко коронавирусга чалингани тўғрисидаги хабар пайдо бўлиши ортидан президентни врачлар мунтазам текшириб тургани, Путиннинг саломатлиги яхши эканини билдирди.\nАввалроқ Песков Путин билан учрашадиган ҳар бир одам дастлаб коронавирусга текширилаётганини айтган эди.\nРоссияда сўнгги 24 соат ичида коронавирусга чалинганлар сони 500 тага ошди ва 2000 кишидан кўпроқни ташкил қилди.\nОқ Уй пандемия оқибатида 100-250 минг америкалик ўлиши мумкинлигини ошкор қилди\nДональд Трамп брифинг аввалида 5 минутлик COVID-19 тестини ўтказмоқда. 30 март 2020 йил.\nКоронавирус пандемияси оқибатида АҚШда 100 мингдан 250 минггача одам ўлиши мумкин. Оқ Уй 21 март куни ҳукумат экспертларининг мана шундай хулосасини эълон қилди.\nТрамп маъмурияти шу кунгача ишонарли статистик маълумотлар мавжуд эмаслигини сабаб қилиб кўрсатган ҳолда, ошкора прогнозлардан тийилаётган эди.\nЭкспертлар АҚШда коронавирусга чалинганлар сони сезиларли даражада кўпайганини билдирмоқда. 31 март куни кечқурунги ҳолат бўйича, 174 минг америкалик коронавирусга чалинган 3433 одам ўлган.\nОқ Уйдаги брифинг пайтида: “Олдимизда жуда азобли икки ҳафта турибди”, деган Трамп тез кунларда “тоннел охирида нур кўриниши”дан умид билдирди.\nТрамп фавқулодда вазият ҳолатини яна бир ойга узайтирганини билдирди.\nШаҳзода Ҳарри ва унинг рафиқаси Меган "қирол олий жаноблари" унвонидан воз кечди. Улар хазинага 2,4 миллионни қайтаришлари шарт\nБритания шаҳзодаси Ҳарри ва унинг рафиқаси Меган Маркл 2,4 миллион фунт стерлинг маблағни ҳам хазинага қайтаришлари шарт.\nБритания шаҳзодаси Ҳарри ва унинг рафиқаси Меган Маркл 31 март куни расман қирол оиласининг катта аъзолари мақомидан воз кечдилар.\nБритания қироличаси Елизавета Иккинчи билан тузилган битмга асосан улар “қирол олий жаноблари” унвонидан ҳам маҳрум қилинади. Шунингдек, улар Беркшир графлигидаги Виндзор қасри яқинидаги коттеж таъмири учун сарфланган 2,4 миллион фунт стерлинг маблағни ҳам хазинага қайтаришлари шарт.\nАйни пайтда Ҳарри ва рафиқаси Меган Маркл Сассек герцоги ва герцогиняси унвонини сақлаб қолади. Бу унвон уларга 2018 йилнинг майида никох тўйлари муносабати билан тортиқ қилинган эди.\nҲозирги кунда Ҳарри ва Меган ўғиллари Арчи билан АҚШнинг Лос-Анжелес шаҳрида яшамоқда.\nБритания қироличаси шаҳзода Ҳарри матбуотнинг мунтазам эътиборидан зериккани ва “оддий одам каби ҳаёт кечиришни исташи”ни билдирган эди.\nКузатувчиларнинг айтишларича, Ҳаррининг Меган Маркл билан ниқоҳдан ўтиши ортидан бу истак янада кучайган. Чунки Меган ҳам ўз шахсий ҳаётига нисбатан журналистлар эътиборини ёқтирмайди. Меган ўз рухсатисиз унинг мактубларидан бирини эълон қилган Daily Mail газетасини судга ҳам берган эди.\n35 ёшли шаҳзода Ҳарри Чарлз Альберт Уэльск шаҳзодаси Чарлз ва марҳума леди Диананинг кичик ўғли. У отаси, Кембриж герцоги бўлган акаси Уильям ва унинг уч ўғлидан сўнг Британия тахтига олтинчи даъвогардир.\nШаҳзода Ҳарри ва ундан уч ёш катта бўлган америкалик актриса Меган Маркл 2018 йилнинг 19 майида никоҳдан ўтганлар.\nУларнинг ўғиллари Арчи Ҳаррисон Маунтбэттен-Виндзор 2019 йилнинг 6 майида таваллуд топган.\nТуркманистонда коронавирус сўзини ишлатиш тақиқланди\nРасман коронавирус йўқлиги айтилаëтганига қарамай¸ Ашхободга кириб-чиқиш тақиқланган¸ шаҳар кўчалари ҳувиллаб қолган.\nҲозирча коронавирусга чалинганлик ҳақида бирор ҳолат расман қайд этилмаган Туркманистонда матбуот ва оддий сўзлашувда коронавирус сўзини ишлатиш тақиқланди.\nОзодликка боғланган ашхободликлар¸ бу сўз оғзидан чиққан одамларнинг граждан кийимидаги шахслар томонидан сўроққа олиб кетилаëтганини хабар қилди.\nАйтилишича¸ кейинги кунларда туркман нашрларининг бирортасида бу сўз ишлатилмаган. Аҳоли орасида тарқатилаëтган брошюраларда эса¸ “вирусдан ҳимояланиш”¸ “ўткир нафас олиш касаллиги” деган сўзлар қўлланилмоқда.\n“Туркман ҳукумати ўзининг матбуот эркинлигини ашаддий бўғиш анъанасига содиқ қолган ҳолда¸ коронавирус пандемиясига оид ҳар қандай маълумотни йўқ қилмоқда”¸ деди вазиятни шарҳлаган Чегарасиз мухбирлар ташкилотининг минтақа бўйича таҳлилчиси Jeanne Cavelier.\nТуркманистонда ҳозирга қадар коронавирус юқтиришга оид бирор ҳолат йўқлиги ҳақидаги расмий баëнотлар шубҳа ва танқидларга сабаб бўлмоқда.\nТуркманистонга бевосита туташ мамлакатларнинг барчаси вирусга чалинганлар сонининг кунига ошиб бораëтганини билдирмоқда.\nХусусан¸ Туркманистоннинг жанубий қўшниси Эрон¸ вирусга чалинганлар бўйича Яқин Шарқ минтақасида биринчиликда қилмоқда ва ҳозирга қадар коронавирус юқтирган эронликлар сони 45 мингга¸ ўлганлар эса¸ 3000 га етди.\nМамлакатда коронавирус борлигини тан олмаëтганига қарамай¸ ҳукумат 20 март куни пойтахтга кириб-чиқишни¸ вилоятлараро борди-келдини¸ жамоатчиликка олдиндан хабар бермай туриб¸ тақиқлаб қўйди.\nБундай тақиқлар ортидан мамлакатдаги асосий озиқ-овқат маҳсулотлари нархининг бир неча бараварга ошгани кузатилмоқда.\nДавлат думаси ҳукуматга фавқулодда ҳолат жорий қилиш ваколатини берди\nКоронавирусга қарши кураш баҳонасида Россия ҳукуматига чексиз ваколатлар берилиши айрим россияликлар норозилигига сабаб бўлмоқда.\nРоссия Давлат Думаси 31 март куни ҳукуматга бутун Россия ҳудуди¸ ëки унинг маълум қисмида юқори сафарбарлик ва фавқулодда ҳолат эълон қилиш ваколатини берувчи қонун лойиҳасини маъқуллади.\nАмалдаги қонунга жамоат саломатлигига хавф солувчи касаллик тарқалган пайтда ҳукуматга фавқулодда ҳолат эълон қилиш ваколатини беришга оид тўлдириш киритилди.\nМазкур қонун лойиҳаси 26 март куни ҳукумат томонидан Думага тақдим этилган эди. Ҳужжатда ҳукуматга¸ юқори сафарбарлик ва фавқулодда ҳолат пайтида мажбурий чекловлар ўрнатиш ҳуқуқи ҳам берилди.\nХусусан¸ бундай вазиятда ижро ҳокимияти ўзи ишлаб чиққан рўйхат асосида айрим дори-дармонларнинг чакана ва улгуржи савдосини 90 кундан ошмаган муҳлатга чеклаш¸ банкротлик бўйича иш қўзғашга мораторий эълон қилиш ваколатига эга бўлди.\nБу лойиҳа овозга қўйилиши арафасида Давлат думаси қошидаги ҳуқуқий бошқарма уни коронавирусга қарши кураш баҳонасида ҳукумат ваколатларини кескин кучайтириш уриниши сифатида танқид қилган эди.\nАммо қонун қабул қилиниши ортидан бу танқид олиб ташланиб¸ ўрнига қонунни олқишловчи муносабат қўйилди.\nҚирғизистонда фавқулодда вазият тартиби кучайтирилди. Тартибни бузганлар 12,5 -170 доллар жарима тўлайди\nБишкекда жисмоний шахсларга фақат аптека, озиқ-овқат дўкони ва банкка бориш учун рухсат берилади. Қолганлар жарима тўлайди.\nҚирғизистон пойтахти Бишкекда фавқулодда вазият талаблари кучайтирилди. Қирғиз ҳукумати матбуот хизматининг 31 март куни маълум қилишича, бундан буён кўчада ниқобсиз юрган жисмоний шахс 1000 сўм (12.5 доллардан кўпроқ), жисмоний шахснинг кўчада ниқоб билан юришини таъминламаган юридик шахс 3 минг сўм ( тахминан 40 доллар) жарима тўлайди.\nКомендантлик соати амал қиладиган вақтга қадар кўчага чиқиш тартибини бузган жисмоний шахсга 3 минг сўм ( тахминан 40 доллар), юридик шахсларга 13 минг сўм ( тахминан 170 доллар) жарима солинади.\nБишкек коменданти буйруғи билан пойтахт аҳолиси ўз уйидан 1,5 километр масофада ҳаракатлана олади. Жисмоний шахсларга фақат аптека, озиқ-овқат дўкони ва банкка бориш учун рухсат берилади. Кўчага чиққан шахс қаерга бориши ва нима мақсадда бораётгани тўғрисида ўзи тўлдирган йўналиш варақчасига эга бўлиши шарт.\nБишкекда кечки соат 8дан эрталабки 7гача комендантлик соати амал қилади. Комендантлик соати тартибини бузганлар 3 суткага қамалади ва катта миқдорда жаримга тортилади.\nҚирғизистонда 31 март куни яна 13 одам коронавирусга чалингани аниқланди. Қирғизистонда бу вирусни юқтирган беморлар сони бу билан 107 нафарга етди.\nҲакерлар форуми орқали миллионлаб грузияликка оид шахсий маълумот сиздирилди\nIT-news вебсайтининг маълум қилишича¸ ҳакерлар форумидаги аноним фойдаланувчи 28 март куни миллионлаб грузияликларга оид шахсий маълумотларни эълон қилган.\n4 934 863 грузияликка оид ўғирланган шахсий маълумотлар мамлакатда парламент сайловлари ўтказилишига бир ойча вақт қолганда сиздирилди.\nҲакерлар форумига ташланган бу маълумотлар орасида қарийб 5 миллионга яқин одамнинг исми-шарифи¸ яшаш манзили¸ ID рақамлари¸ туғилгани куни ва мобиль телефони рақамлари бор.\nГрузия Ички ишлар вазирлиги воқеанинг ўрганилаëтганини билдирди.\nАйтилишича¸ грузияликларга оид шахсий маълумотлар ëппасига 2011 йили ўғирланган ва форумга ташланган маълумотларнинг 9 йилдан бери янгиланмагани тахмин қилинмоқда.\nТаҳлилчилар¸ ҳозирда Грузияда аҳоли сони 4 миллион атрофида бўлгани ҳолда¸ ҳакерлар форумида қарийб 5 миллион грузияликка оид маълумотнинг пайдо бўлишини¸ бу рўйхатдан ўлганларнинг чиқарилмагани билан изоҳлади.\nҲозирча грузияликларга оид шахсий маълумотларнинг сайловлар олдидан Интернетга сиздирилгани ортида ким турганига оид тахминлар эълон қилинмади.\nРоссия олийгоҳларига кириш имтиҳонлари кечиктирилади\nКоронавирус боис айрим Россия университетлари талабалари ялпи карантинга олинди.\nРоссия таълим ва фан вазирининг билдиришича¸ коронавирус пандемияси боис мамлакат олий ўқув юртларида ўтказиладиган кириш имтиҳонлари кечиктирилади.\nВазир Валерий Фальков¸ ягона давлат имтиҳонлари (ЕГЭ) ўтказиш муддати орқага сурилгани боис¸ кириш имтиҳонлари ҳам икки ҳафтадан тўрт ҳафтагача сурилишини айтди.\n27 март куни Россия Маориф вазирлиги ягона давлат имтиҳонларининг икки ҳафтага кечиктирилганини эълон қилди. Ҳар йили 25 майда ўтказилган бу имтиҳонлар¸ коронавирус боис¸ бу йил 8 июнга кўчирилди. 9-синф ўқувчилари топширадиган асосий давлат имтиҳони (ОГЭ) эса¸ 9 июнга белгиланди.\nКоронавирус пандемияси даврида Россиядаги барча мактаблар 23 мартдан 12 апрелга қадар таътил ва масофавий ўқишга ўтказилди. Олий ўқув юрти талабалари учун 28 мартдан 5 апрелгача таътил эълон қилинди.\nҚирғизистонда коронавирусга чалинганлар сони 13 нафарга кўпайди. Беморлар сони 107 нафарга етди\nҚирғизистонда коронавирус туфайли фавқулодда ҳолат эълон қилинган.\nСоғлиқни сақлаш вазирлигининг билдиришича. Янги беморларнинг 5 нафари Бишкекдан, 3 нафари Нориндан, икки нафари Иссиқкўлдан, беш нафари Ўшдан ва бир нафари Жалолободдан.\nАйни пайтда Жалолобод вилоятида 51, Ўш вилоятида 28, Чуй вилоятдиа 4, Боткен вилоятида 1, Ўш шаҳрида 9, Бишкек шаҳрида 8, Норин вилоятида 4, Иссиқкўл вилоятида 2 одам коронавирусга чалинган.\nҚирғизистонда коронавирус тарқалиши ортидан Бишкек, Ўш, Жалолобод шаҳарлари, Ўш вилоятининг Қорасув, Новқат туманларида, Жалолобод вилоятининг Сузоқ туманида 25 мартдан бошлаб фавқулодда вазият ҳолати эълон қилиниб, қомендантлик соати киритилган.\nЕвропа Иттифоқи олти давлатга пандемия оқибатларини юмшатиш учун моддий ёрдам ажратди\nЕвропа комиссияси президенти Урсула фон дер Лейен.\nЕвропа комиссияси Шарқий ҳамкорлик дастури доирасидаги давлатларга 140 миллион евро маблағ ажратди.\nАрманистон, Озарбайжон, Беларус, Грузия, Молдова ва Украинага бўлиб бериладиган бу маблағ коронавирусга қарши кураш чора-тадбирлари учун сарфланади.\nКомиссия 30 март куни бу олти давлатга пандемия ортидан юзага келган инқирознинг иқтисодиётга кўрсатаётган оқибатларини юмшатиш мақсадида 700 миллион евролик «мавжуд воситаларни» тақдим қилишини ҳам билдирди.\nЕвропа комиссияси бундан ташқари Арманистон, Озарбайжон, Беларус, Грузия, Молдова ва Украинага 30 миллион евро миқдоридаги тиббиёт ускуналари, ташхис учун зарур анжомлар, ниқоблар ва махсус кўзойнакларни беришини ҳам маълум қилди.\nПандемиядан ўлганлар сони 36 мингдан ошди\nЖаҳон мамлакатлари ҳукуматлари коронавирус муносабати билан одамларнинг ҳаракатланишини чеклашни давом эттирмоқда. Бугунги кунга келиб коронавирусга чалинган беморларнинг 36 мингдан кўпроғи вафот этди.\nМаълум қилинишича, айни пайтда ер шарида инсониятнинг бешдан иккиси пандемияга қарши кураш доирасида карантинда қолмоқда. Миллионлаб одамлар ишга чиқа олмай қолгани оқибатида иқтисодиётга катта зарар етмоқда, ҳукуматлар эса иқтисодиётни қўллаш учун юзлаб миллиард доллар маблағ ажратишга мажбур бўлаётир.\nАҚШ президенти Дональд Трамп 30 март куни америкаликларни миллионлаб одамларнинг умрига таҳдид солаётган пандемиядан ҳимояланиш чораларини кучайтиришга тайёрлай бошлагани хабар қилинди. Трамп карантин чораларини 30 апрелгача узайтирмоқчи. Жумладан, мактаблар ва ташкилотлар ҳам 30 апрелгача ишламайди.\nЭкспертлар АҚШда юз мингдан икки юз минггача одам коронавирусдан ўлиши мумкинлигини тахмин қилмоқда.\nЭронда коронавирусдан ўлганлар сони 2757 кишига етди\nЭронда 41495 киши коронавирусга чалинган.\nЭрон Соғлиқни сақлаш вазирлиги 30 март куни мамлакатда 117 одам коронавирусдан ўлганини ва бу билан вафот этганлар сони 2757 кишига етганини билдирди.\nВазирликнинг маълум қилишича, мамлакатда айни пайтда 41495 киши коронавирусга чалинган. Уларнинг 3186 нафари вирусни 30 март куни юқтириб олган.\nЭрон коронавирусдан энг кўп жабрланган мамлакатдир. Экспертлар Эрон ҳукумати коронавирус бўйича эълон қилаётган маълумотларга шубҳа билдирмоқдалар. Уларнинг фикрича, беморлар ва ўлганлар сони расмийлар айтаётганидан кўпроқ бўлиши мумкин.\nАйни пайтда Эрондаги ҳукуматга қарашли нашрлар мамлакат жанубидаги қамоқхоналарда исёнлар юз бергани ҳақида хабар берди. Аввалроқ Эрон пандемияга қарши кураш доирасида юз минг маҳбусни вақтинча озод қилган ва қамоқларда 50 минг маҳбусни қолдирган эди.\nАфғонистонда Толибон ҳужумларида 28 полициячи ҳалок бўлди\nАфғонистон хавфсизлик кучларига қарши жангларни Толибон 29 март куни бошлади.\nАфғонистонда 30 март куни жангарилар хавфсизлик кучларининг 28 аскарини ўлдирди. Расмийларнинг билдиришича, ҳукумат қамоқдаги толибларни озод этишни рад қилгани ортидан, жангарилар 29 март куни ҳужумларни бошлаб юборган.\nТоҳар вилоятида бўлган жангларда 13 полициячи ҳалок бўлди. Забул вилоятида эса Толибон томонидан уюштирилган ҳужумда камида 11 нафар аскар ўлган.\nРасмийлар Ҳилманд ва Бағлан вилоятларига Толибон уюштирган ҳужум пайтида яна тўрт полициячи ҳалок бўлганини билдирмоқда.\nАфғонистон миллий хавфсизлик кенгашининг билдиришича, ҳукумат аввал режалаштирилганидек 31 март куни 100 нафар толибни қамоқдан озод қилиш режасидан воз кечган.\nЖаҳонда коронавирусга чалинганлар сони деярли 850 минг бўлди, деярли 42 минг одам ўлди\n“Гей” дея ҳақоратланган пародистлар Юлдуз Усмоновани судга бериш учун ҳужжат йиғмоқда\nянгиланди ТИВ ўзбек юк машиналари Туркия чегарасидан ўтишни бошлаганини билдирди (ВИДЕО)\nПрезидентдан адвокат фаолияти устидан прокуратура назоратини кучайтирувчи қонунни имзоламаслик сўралмоқда\nянгиланди UZ/Коронавирус: юқтирганлар 181 нафар. Якка тартибдаги хайрия акциялари ва 65 ёшдан катталарнинг кўчага чиқиши тақиқланди


Боакедан андижонликларнинг умиди катта. Аммо ҳозирча ортда қолган тўртта турда Мартин тўлиқ ўйнаган бўлса ҳам гол ура олгани йўқ. Бироқ унинг тўп билан муомаласи яхши. Кўпчилик унга бироз вақт кераклиги ҳақида айтмоқда.\n- Мартин, Ўзбекистон чемпионатида илк бор тўп суряпсиз. Сиз ҳақингизда олдин ҳеч ким эшитмаган. Аввало ўзингиз ҳақингизда, бунгача ўтказган фаолиятингиз хусусида айтиб ўтсангиз...\n- Қисқача айтадиган бўлсам, Италияда туғилганман, Венецияга яқинроқ жойда. Фаолиятимни 16 ёшимда ўша ердаги маҳаллий жамоада бошлаганман. Кейин Австрияга кетганман, у ерда тўрт йилдан кўпроқ ўйнаганман. Сўнг мени Люксембургга таклиф қилишган. Бир қанча муддат ўйнаганимдан кейин Хорватиянинг асосий лигасига чақиришган. Фаолиятимни ўша ерда давом эттираётган пайтимда менга “Андижон”дан таклиф бўлди.\n- Бошқа болаларга ўхшаб кўчада дўстларимиз билан кечаю-кундуз фақат футбол ўйнардик. Футболга чақиришган пайтларида дарслардан қочардим. Дўстимнинг отаси агент бўлиб ишларди. Бир куни менга айтди, танишларим бор, бу ерда бироз ўйнаганингдан сўнг, Австрияга жўнатаман деди. Орзуим ёшлигимдан футболчи бўлиш эди. Шунинг учун Австрияга боришга рози бўлдим. Аста-секин ўйнашни бошладим. Лекин аввалига қийинчиликлар туғилган. Чунки Италия футболидан Австрия футболи умуман фарқ қиларди. Лекин вақт ўтиб, мослашиб кетганимдан кейин голлар уришни бошлаганман.\n- Агентимдан “Андижон” ҳақида эшитганимдан кейин менга Осиё футболи қизиқ туюлди. Ростини айтсам, Осиё футболи тўғрисида ўйлаб юрган чоғимда таклиф тушди. Аммо клуб хусусида кўп маълумотлар қидирганим йўқ. Агентим ҳақида айтган гапларга ишондим. Шу боис таклифни қабул қилдим. Қолаверса, Хорватиядаги жамоамда ўйиним ўзим хоҳлагандек чиқмаётганди. Сабаби у ердаги мураббий мени марказий ҳужумда эмас, қанотда ўйнатаётганди.\n- Ўзбекистон чемпионатида ўйнаётган биринчи италияликсиз. Бу ерга келганингизда сизга эътибор юқори бўлди. Айниқса, қандай ҳужумчи ва нималарга қодир экан, деган саволлар кўпайди. Дастлабки тўртта ўйинда кўрдик, сизга тўлиқ имконият берилди, аммо ҳали гол урганингиз йўқ. Бу ҳол ўзингиз учун ноқулай туюлмаяптими?\n- Айтишим мумкинки, бундай муҳитда ўйнаганман, айниқса, Хорватияда. У ерда ҳар бир ўйинга кўп мухлислар келишади. Топ-клубларининг фанатлари ҳам кучли. Лекин шуни айтишим мумкинки, фақат “Андижон” фанатларичалик эмас. Мен кўрган ва ўйнаган жамоаларимдан кўра, бу ернинг мухлислари жуда фаол ва зўр қўллаб-қувватлашади. Мени қувонтираётгани, бу ерда ишқибозлар футболни жуда яхши кўришаркан.\n- Ҳар бир футболчининг қайси клубга келишидан қатъий назар шахсий вазифаси бўлади. “Андижон”га қандай мақсад сари интилдингиз?\n- Кўп нарсалар ҳақида ўйлаганим йўқ. Мақсадим – Осиё футболида яхши ном қолдириш. Биринчи навбатда ҳужумчи сифатида кўпроқ гол урмоқчиман. Ҳужумчи сифатида мен учун голларим гапиради. Ҳали келажакдаги мақсадларим ҳақида ўйлаганим йўқ.\n- Италияда туғилиб ўсдим ва у ернинг фуқароси бўлганим билан келиб чиқишим асли Ганадан. Шунинг учун Италия термасида тўп суриш орзуим бўлмаган. Истагим Гана терма жамоасида тўп суриш. Айнан шуни орзу қиламан.\n- Биринчи келганимда бошқа хорижлик футболчилар билан дўстлашдим. Сабаби, улар инглизчани билишади ва менга таржима қилиб туришди. Энди эса бошқа маҳаллий ўйинчилар билан ҳам бир-биримизни яхши тушуняпмиз. Ким инглизчада гаплаша олса, кўпроқ мулоқот қиламан, масалан Жасур Жалолиддинов ва бошқалар билан. Йигитлар билан ҳазиллашамиз, бир-биримизни қўллаб-қувватлаймиз.\n- Тўғрисини айтсам, нималардир кутган жойим йўқ. Ўртача даражада деб ўйлайман. Ёққан томони, аксар клубларнинг кучи бир хил. Мисол учун Хорватияда “Динамо” Загреб бор. Бу клубни ҳеч ким юта олмайди. У ерда тафовут катта. Ўзбекистонда жамоалар бир хил даражада.\n- Тўғриси, Тошкентга ҳаёт қизиқарлироқ. Бу ерда бироз зерикарли.


"Қўқон-1912" машғулотларга киришди, фақат Мерзляковсиз!\n4 июнь, 07:57\nCoca Cola Суперлигасида юзага келган танаффусдан фойдаланиб қисқа муддатли таътилга чиққан “Қўқон-1912” жамоаси яна машғулотларга киришди.\nБахтиёр Ашурматов шогирдлари навбатдаги тур учрашувини 21 июнь куни Тошкентда, “Бунёдкор” жамоасига қарши ўтказади. Жамоа аъзолари бугун Қўқон шаҳрида тўпланишди ҳамда мазкур учрашувга тайёргарликни бошлаб юборишди.\nБугунги машғулотлар Учкўприкдаги “марказий” стадионида бўлиб ўтди. Ҳозирча жамоа етакчиларидан бири Александр Мерзляков жароҳати боис иштирок этмаяпти. Жамоа шифокорларининг айтишларича, Мерзляков маълум муддатга сафдан чиққан. Биз тажрибали футболчимизга тезроқ шифо топиб жамоамиз сафига қайтишини тилаб қоламиз. Клубнинг қолган аъзолари эса машғулотларда астойдил тер тўкишмоқда.\nЖамоа мураббийлар штаби олдинда турган 1-давранинг икки ўйинига футболчиларни максимал тайёрлаш учун ишлаб чиқилган режа асосида иш олиб боришмоқда, - дея хабар бермоқда “Қўқон-1912” матбуот хизмати.


ТАДБИРКОРЛАР МУРОЖААТЛАРИ ЎРГАНИЛИБ...\nАвтор: Сабрижамил Март 05, 2021\nМаълумотларга кўра, бугунги кунда мамлакатимизда аҳолининг гўшт истеъмол қилиш ҳажми кундан-кунга ошмоқда. Мавжуд эҳтиёжни фақат қорамолчилик ва қўйчилик сингари тармоқлар салоҳияти билан самарали қоплаб бўлмайди.\nШу мақсадда тадбиркорлар томонидан паррандачилик, қуёнчилик ва балиқчилик тармоқлари ривожлантирилиб, аҳоли дастурхонига парҳез гўшт етказиб бериш имконияти яратилмоқда.\nҲазорасп туманида ҳам бу борада бир қатор тизимли ишлар олиб борилиб, паррандачилик тадбиркорлиги билан шуғулланиш истагидаги фуқароларга яқиндан ёрдам бериб келинмоқда.\nЖумладан, тумандаги "Hazorasp kurkasi" масъулияти чекланган жамияти томонидан курка боқилиб, аҳоли дастурхонига курка гўштининг етказиб берилаётгани ҳам бунга мисолдир.\nБугун Ҳазорасп тумани ҳокими Ўктам Машарипов ва туман прокурори Руслан Жуманиязовлар "Hazorasp kurkasi" масъулияти чекланган жамиятида бўлиб, тадбиркор Маҳмуджон Девонов билан учрашиб, фаолияти билан танишиб, тадбиркор фикрларини тинглаб, курка боқиш ишларини кенгайтириш лозимлиги борасида ўз таклиф ва тавсияларини бердилар.\n- Мен паррандачилик йўналишида фаолият кўрсатмоқдаман. Ҳозирги кунда корхонада 1500 та курка боқилмоқда. Эндиликда куркалар сонини ошириш мақсадида қўшимча шароитлар яратишга киришганман. Тез кунларда яна 3000 та курка келтиришни режалаштиряпман. Бугун туман ҳокими ва прокурорнинг корхонамизга ташрифидан хурсанд бўлдим. Чунки, улар мурожаатим ва фикримни тинглаб, таклифлар бердилар,-дейди корхона раҳбари Маҳмуджон Девонов.\nДарҳақиқат, бугунги кунда Ҳазорасп тумани ҳокими томонидан тадбиркорлар қўллаб-қувватланиб, муаммолари тингланиб, мурожаатлари ўрганилиб, амалий ёрдамлар кўрсатилаётгани сабаб туманимизда тадбиркорлар сафининг кенгайишига олиб келмоқда.


Наполеон мушукдан қўрққанми?\nCана : 24-04-2017 / Қизиқарли фактлар / кўрилди: 625\n* Наполеон айлурофобия — мушуклардан қўрқиш дардига дучор бўлган.\n* Эйнштейн жон бераётганида унинг сўнгги сўзлари ҳам ўзи билан бирга кетган — ёнида ўтирган аёл немисчага тушунмаган.\n* Шекспир ва Сервантес бир кунда вафот этишган — 1616 йилнинг 23 апрелида.\n* Инглиз ёзувчиси Виржиния Вулф асосан китобларини тикка турган ҳолда ёзган экан.\n* Уолт Дисней болалигида бир бойқушни қийнаб ўлдирган. Шундан сўнг у жониворларни мультфильмларда «тирилтириш»га киришган.\n* Бетховен қулоғи яхши эшитмасада, дунёни ларзага келтирувчи мусиқалар ярата олган ва «саёқлиги учун» қамоққа ҳам олинган.\n* Жорж Вашингтон томорқасида марихуана етиштирган.\n* Телефон кашфиётчиси Александр Белл онаси ва хотинига бирон марта ҳам қўнғироқ қилмаган — сабаби улар гунг бўлишган.\n* Жанубий африкалик сиёсий арбоб Ян Христиан Сметс 5000та китобнинг матнини ёддан билган, бирмалик Виситтабм Вумса 1974 йилда 6000 саҳифалик будда матнларини ёддан айтиб берган. Анқаралик Меҳмед Али Холисий 1967 йилнинг 14 октябрида олти соат давомида Қуръонни ёддан айтиб берган.\nХитойлик Гу Янлин 26 ёшида Харбин шаҳридаги 15 мингта телефон рақамини ёддан айтган. Тасманиялик маълумотлар хизмати оператори Паула Прентис 128 603 абонентнинг телефон рақами, исми, манзили, муассасасини ёддан айта олган.\n* Америкалик Барбара Мур 1852 та қўшиқни пианинода ёддан ижро этган. Унинг "концерти" 1988 йилнинг 25 октябридан 13 ноябригача давом этган!\n* Англиялик Доминик О Брайенга дунёнинг барча казиноларига кириш тақиқланган. У қарталарни ёдлаб олиб, казинодан катта пул ютиб чиқиб кетиши мумкин. Бундан ташқари, Доминик бир соатда 300тагача хорижий сўзни ёдлаши мумкин. 1994 йилда ўтказилган хотира бўйича чемпионатда у 15 дақиқада 152та хитойча сўзни эслаб қолиб, ғолиб бўлган.\n12 йил “Пуфак” ичида яшаган бола (Фото)


15 ноябрь, 2020, 17:05\nҲар икки боксчининг ўзига яраша устунлиги бор\n16 ноябрь куни Красногорсдаги “Vegas City Hall” аренасида турли мамлакатлардан келган чарм қўлқоп усталари иштирокида профессионал бокс кечаси ташкил этилади.\nУнда енгилмас боксчимиз Шоҳжаҳон Эргашев фаолиятидаги 19-жангини ўтказади. Бу гал ҳамюртимизга беларуслик Дмитрий Милюша рақиблик қилади. Шоҳжаҳон шу кунгача 18 та жангнинг барчасида ғалаба қозонган, 16 та нокаут қайд этган. Фарғоналик чармқўлқоп устаси АҚШда ўтказилган жангларда Микал Фокс, Сонни Фредриксон каби енгилмас боксчиларнинг илк бор мағлубият аламини тотишга мажбур қилган. Шунингдек, Адриан Эстрелла, Абдиел Рамирез, Назарено Гастон Руиз, Жиминг Ванг сингари тажрибали ва кучли рақибларни ҳам таслим қилишни уддалаган.\nШоҳжаҳоннинг бу галги рақиби Дмитрий Милюшанинг рекорди камтарроқ. У тўққизта ғалаба, учта мағлубият ва битта дуранг қайд этган.\nРекордларга қараганда, устунлик Шоҳжаҳон томонида. Лекин профессионал бокс мутахассислари бўлажак жангда ўзбек боксчисига осон бўлмаслигини ва мухлисларни ажойиб тўқнашув кутиб турганини таъкидламоқда.\nШоҳжаҳон Эргашев йил бойидан бери жанг қилмади. Орадан ўн ой вақт ўтди. Ҳозир унинг қандай формада эканини ҳеч ким билмайди. Ўзбекистонлик чарм қўлқоп устасининг жанг усули ҳаммага таниш. У тинмай ҳужум уюштиради ва кучли зарбаси билан рақибини нокаутга туширишга ҳаракат қилади. Чапақай бўлишига қарамай, ўнг қўлда ҳам кучли зарба бера олади.\nДмитрий Милюша Шоҳжаҳон учун ўта ноқулай рақиб. У ҳам чапақай боксчи. Бўй басти, қулочининг кенглиги Шоҳжаҳонники билан бир хил. Беларуслик боксчининг асосий устунлиги унинг жанг услубида. Бу боксчи очиқ жангга киришмайди. Асосий эътиборни мустаҳкам ҳимоя ва ўткир қарши ҳужумга қаратади. Дима ҳам рақиби каби кучли зарбага эга.\nДмитрий Милюша ҳаваскор боксда катта тажриба тўплаган. 2019 йили у ўз вазнида барча рақобатчиларини енгиб, Беларусь чемпионатида ғолибликни қўлга киритди.\nБўлажак жангда ҳужумкор панчер билан қарши ҳужумлар устаси ўзаро тўқнаш келади. Бу беллашувнинг кескин ва муросасиз ўтишидан далолат бермоқда.\nШоҳжаҳон Эргашев жангга асосан Москва шаҳридаги ўзига тегишли бўлган "Shohjahon_Gym" спорт залида тайёргарлик кўрди.\n- Россияда жуда кўп ҳамюртларимиз шуғулланади. Уларга амалий ёрдам бериш мақсадида Москвада спорт зали очганмиз. Бу ерда бокс, профессионал бокс ва аралаш жанг санъатлари билан жиддий шуғулланаётган спортчилар беллашувларга тайёрланиши учун барча шароитлар бор. Ҳаваскор одамлар ҳам саломатлигини мустаҳкамлаш учун залга келиши мумкин.\nЎзим ҳам "Shohjahon_Gym" залида машқ қиламан. Бўлажак жангга ҳам тайёрман, - деди Шоҳжаҳон Эргашев sports.uz мухбирига.\nШоҳжаҳон Эргашев Халқаро бокс федерациясининг (IBF) яқинда эълон қилинган рейтингида вазни 63,5 килограмм бўлган боксчилар рўйхатида бир поғона юқорилаб, 4-қатордан жой олди. Боксчимизнинг асосий мақсади профессионал бокс бўйича жаҳон чемпиони бўлиш. Коронавирус пандемияси туфайли протоутерлар бу йил Шоҳжаҳонга чемпионлик жангларини ташкил қилиб бера олмади. Бироқ, Эргашев келаси йилга катта жангларда иштирок этишига ишонмоқда.


Мамлакатлар тарихида бирор бир давлат учун бутун йил номини бағишлаш камдан-кам учрайди | O'zLiDeP\nЎзбекистон Республикаси Олий Мажлиси Қонунчилик палатасидаги O'zLiDeP фракцияси аъзоси\nЎзбекистон ва Қозоғистон ўртасидаги ушбу саъй-ҳаракатларнинг ўзиёқ икки халқ ва давлатнинг бир-бирига бўлган чексиз ҳурмати, яқинлиги белгисидир.\nЎзбекистон ва Қозоғистон муносабатлари янги босқичга кўтарилаётганини бугун бутун дунё кўриб турибди. Халқларимиз эса, буни ўзининг кундалик ҳаётида ҳис қилиб яшамоқда. Бу бежиз эмас, албатта. Чунки, ўзбек ва қозоқ халқларининг ўтмиши, илдизи бир, неча асрлардирки, бир-бирига жондош ва қардош биродарлардек яшаб келишган, яхши ёмон кунларида елкама-елка туриб, бирга бўлишган. Яқин қариндошлик сифатлари қуда-андачилик, ошна-оғайнилик, ака-укалик каби ришталари билан боғланган.\nЎзбек-қозоқ халқларини нафақат давлат чегаралари, балки, азалий дўстлик ва биродарлик ришталари боғлаб туришини, уларнинг доимо бир-бирига елкадош, қардош халқлар эканига Қозоғистон Президенти Қосим-Жомарт Тоқаевнинг мамлакатимизга давлат ташрифи асносида яна бир бор амин бўлдик.\nЎзаро дўстлик ва ҳамкорлик руҳида кечган ташриф ҳамда Ўзбекистонда “Қозоғистон йили”нинг расмий очилишини ҳар икки мамлакат фуқаролари катта ҳаяжон ва қувонч билан кузатиб борди. Бугун икки томонлама муносабатларнинг қайноқ паллада экани яққол намоён бўлиб турди. Турли даражадаги алоқалар фаоллашгани мамлакатларимизнинг кўп қиррали муносабатларни кенгайтиришдан манфаатдор эканини кўрсатмоқда.\nТаъкидлаш жоизки, ҳар икки давлат мустақиллигини қўлга киритгач, мамлакатлар ўртасидаги ҳамкорлик 1998 йилда Тошкентда имзоланган Ўзбекистон Республикаси билан Қозоғистон Республикаси ўртасида Абадий дўстлик тўғрисидаги шартнома, 2013 йилда имзоланган Ўзбекистон Республикаси билан Қозоғистон Республикаси ўртасида Стратегик шериклик тўғрисидаги шартнома асосида жадал ривожланиб бормоқда.\nЎзбекистон ва Қозоғистон халқаро сиёсий масалаларда бир-бирини қўллаб-қувватлаб келмоқда. Мамлакатларимиз икки томонлама ва БМТ, ШҲТ, МДҲ, Ислом ҳамкорлик ташкилоти, Оролни қутқариш халқаро жамғармаси каби халқаро тузилмалар доирасида самарали ҳамкорлик қилиб келмоқда. Ўзбекистон Қозоғистоннинг 2017-2018 йилларда БМТ Хавфсизлик кенгашига муваққат аъзоликка сайланишини ёқлаган бўлса, ўз ўрнида Қозоғистон Ўзбекистоннинг Марказий Осиёда ядро қуролидан холи ҳудуд барпо этиш борасидаги ташаббусини қўллаб-қувватлаган.\nШу ўринда айтиш керакки, савдо-иқтисодий ҳамкорлик икки томонлама муносабатларда ҳам устувор масала бўлиб, 2018 йил якунларига кўра, ўзаро товар айирбошлаш ҳажми 3 миллиард долларни ташкил этган. Бу рақамни яқин йилларда 5 миллиард долларга етказиш кўзланмоқда.\nШу ўринда таъкидлаб ўтиш жоизки, мамлакатларимиз ўртасидаги парламентлараро ҳамкорлик муносабатлари ҳам изчил ривожланиб бормоқда. Айни вақтда икки давлат парламентлари ўртасида дўстлик гуруҳлари тузилиб, самарали фаолият кўрсатмоқда. Ўтган даврда дўстлик гуруҳлари ўзаро тажриба алмашинув ва яқиндан танишув масалалари доирасида бир неча бор ташрифларни амалга оширди.\n2018 йил ноябрь ойининг сўнгги ўн кунлигида Олий Мажлис Қонунчилик палатаси Спикери Н.Исмоилов бошчилигидаги делегациянинг Қозоғистонга амалий ташрифи парламентлараро ҳамкорликнинг янги босқичини бошлаб берди, дейиш мумкин. Биз – депутатлар бир неча кун давомида самарали мулоқотлар ва учрашувларда қатнашиш имконига эга бўлдик.\nХусусан, Қозоғистоннинг Биринчи Президенти, элбоши Н.Назарбоев билан бўлган учрашув Қозоғистон раҳбариятининг делегация раҳбаримиз ва шу билан бирга, Ўзбекистон халқига бўлган катта ҳурмат эканига яна бир бор амин бўлдик. Шунингдек, ушбу ташриф давомида Қозоғистон Сенати раиси, Қозоғистон Мажлиси Спикери, Остона шаҳар ҳокими ва бошқа бир қатор юқори мартабали масъуллар билан ўтказилган икки томонлама музокаралар Марказий Осиёда парламентлараро муносабатларни яхшилаш борасидаги ишлар учун жуда фойдали бўлди.\nБиламизки, ўтган йили Қозоғистонда “Ўзбекистон йили” кўтаринки руҳда ўтказилди. Шу йил мамлакатларимиз ўртасидаги турли соҳалар қатори гуманитар йўналишдаги алоқаларимизни ҳам мустаҳкамлаш йили бўлди. Биздаги жорий “Қозоғистон йили”да эса, бу ишлар мантиқан давом эттирилиб, янги марраларга олиб чиқилади.\nОчиғи, мамлакатлар тарихида бирор бир давлат учун бутун йил номини бағишлаш камдан-кам учрайди. Ўзбекистон ва Қозоғистон ўртасидаги ушбу саъй-ҳаракатларнинг ўзиёқ икки халқ ва давлатнинг бир-бирига бўлган чексиз ҳурмати, яқинлиги белгисидир.\nЯқинда Қозоғистон Республикаси сиёсий ҳаётида бўлиб ўтган ўзгаришлар ушба мамлакат раҳбарияти ва халқи танлаган йўлнинг мустаҳкам, ишончли эканини яна бир бор кўрсатди, тинчлик йўлидаги демократик қадамлар билан илдамлаб бораётганини тасдиқлади.\nҚозоғистон Республикасининг амалдаги Президенти Қосим-Жомарт Тоқаевнинг Ўзбекистонга ташрифи мамлакатларимиз ўртасидаги муносабатларни, халқларимизнинг дўстлик ва қардошлик ришталарини янада мустаҳкамлаш борасидаги ҳамкорликни янги босқичда, изчиллик билан давом эттиришга ёрдам беради.


2014 йилда Fukuoka халқаро алмашинув марказига танлов асосида ўзбекистонлик халқаро ўқитувчи сифатида қабул қилиндим... Ҳа, Наманганнинг ... шу билан бирга, маҳаллий аҳолини ўзида жамлайдиган маданият уйларида ўзбекистонимизни япон халқига таништириб бораман. — Ҳар бир миллатнинг ...\n(ёши 40-45 оралиғида) уч ойдан бери ҳибсда ушлаб турилибди. ўзбекистондан май ойида иш излаб келган ҳамюртимиз зўрлаш жиноятида гумон ...\nдеймиз. Аммо айрим катталар, тўғрироғи, туппа-тузук ота-бобоси ўзбек аёллар ҳам бу борада бизни «ҳайрат»га солади. Масалан, ҳозир узатиладиган ... бизни «ҳайрат»га солади. Масалан, ҳозир узатиладиган қизи борларга ўзбек дегандан кўра, «ўзи ўзбек, фақат европалашган оила» деган изоҳ жуда ...\nВазирлик Россияда ҳалок бўлган ўзбек мигрантлари ҳақида маълумот берди\nжараёнида баландликдан тушиб кетиш оқибатида Санк-Петербург шаҳрида ўзбекистон фуқароси ҳалок бўлди. Ҳалок бўлган фуқаро 1990 йил 9 августда ... йилнинг 6 февраль куни 1998 йил 8 августда туғилган ўзбекистон Республикаси фуқароси Толибжон Эсонов Ленинград вилояти Мурино ...\nМагнитогорскда қаҳрамонлик кўрсатган ўзбек мукофотланди\n5 февраль куни ўзбекистоннинг Екатеринбург шаҳридаги Бош консулхонасида ўзбекистон фуқароси Оламафруз Абдуллаев билан учрашув бўлиб ўтди. Бу ҳақда Ташқи ишлар ... Бош консулхонадаги учрашувга Россияда вақтинчалик бўлиб турган ўзбеклар, жумладан, олий таълим муассасалари талабалари, шунингдек, Свердловск ...\nгал олийгоҳда биринчи дарсимни шундай бошлайман: Сиз билан биз ўзбекмиз. ўзбек деган номни баланд кўтаринг. «Миллатинг нима?» деб сўрасалар ... деган номни баланд кўтаринг. «Миллатинг нима?» деб сўрасалар «ўзбек» деб айтишдан уялманг. Бир умр ўзбек бўлиб қолинг. Аммо... яҳудий ...\nташриф буюради. Улкан майдонни эгаллаган экспозициялари орасида ўзбек хазинаси намуналари ҳам бор. «ЎзА» машҳур музейнинг ушбу қисмидан ...\n«ўзбек бўлиш осон эмасдир»: африкалик талаба ўзбек тилида шеър ўқиди\nНанянг шаҳри университетида таълим олаётган ўзбекистонлик талаба Абдулҳафиз Мелиқулов «Youtube» тармоғидаги ўз саҳифасида африкалик талабанинг ўзбек шоири Эркин Воҳидовнинг «ўзбек бўлиш ...\n9 йил бедарак кетган ўзбекистонлик йигит топилди\nўзбекистон Бош консуллиги томонидан кўрилган чоралар натижасида Қозоғистоннинг Жамбил вилоятидан ўзбекистон фуқароси, қариндошлари томонидан ... имконини берган. Унга зарур руҳий-психологик ёрдам кўрсатилган ва ўзбекистон қайтиб кетиш учун сертификат топширилган. Айни пайтда у Соипов ...\nўтиб олиб, боплаб чув туширганини айтиб мақтанганларни кўрсам, ўзбеклигимдан уялиб кетаман, бошқалар олдида бошим хам бўлади... Чекка ... қадрим осмон қадар юксалади, кўксимни тўлдириб «Мен ҳам ўзбекман!» дея ҳайқиргим келади. Пойтахтда ўзининг ҳам келиб чиқиши қайсидир ...


ЎзА - Бу йил мен ҳам албатта тадбиркор бўламан\nБу йил мен ҳам албатта тадбиркор бўламан\n11.01.2018 18:59 Чоп этиш версияси\nТошкент вилояти ҳокимлигида ҳудудда тадбиркорликни ривожлантириш, тадбиркорлар фаолиятидаги муаммоларни бартараф этиш масалаларига бағишланган видеоселектор йиғилиши бўлиб ўтди.\nВилоят ҳокимлиги томонидан ташкил этилган тадбирда Ўзбекистон Республикаси Президентининг тадбиркорлик субъектлари ҳуқуқлари ва қонуний манфаатларини ҳимоя қилиш бўйича ваколатли вакили, Ўзбекистон Савдо-саноат палатаси раиси, тижорат банклари ҳудудий филиаллари вакиллари, бир қатор давлат ва жамоат ташкилотлари раҳбарлари, тадбиркорлар иштирок этди.\nЙиғилишда тадбиркорларни қийнаётган муаммоларни, қонуний фаолиятида учраётган тўсиқларни бартараф этиш масалалари кўриб чиқилди. Бўш турган биноларни тадбиркорларга "ноль" харид қийматида сотиш, маҳаллий ҳокимликлар томонидан ер ажратиш тизимини соддалаштириш, интернет тармоғида электрон савдо ва аукционлар ташкил қилиш, тадбиркорларнинг банк-молия талаблари, кредит олиш ҳамда тўлов масалаларига алоҳида эътибор қаратилди.\nЖорий йил бошидан буён вилоятнинг барча туман ва шаҳарларида ҳокимлик, прокуратура, ички ишлар ва давлат солиқ идораларининг ҳудудий органлари раҳбарлари бошчилигида тузилган секторлар томонидан 186 тадбиркорнинг муаммоси ўрганилиб, аксарияти жойида ҳал этилди. Hоқонуний фаолият кўрсатаётганларга нисбатан қонунда белгиланган тартибда чора кўрилди. Хусусан, ўзи фойдаланмай, бошқа тадбиркорларга ҳам ижарага бермаслиги туфайли 10-15 йилдан буён бўш қолиб кетган бинолар эгаларига ҳам энди қонун доирасида тегишли чора кўриш лозимлиги таъкидланди.\nПаркент туманида аниқланган 73 бўш турган бинонинг фақатгина 17 таси тадбиркорларга фойдаланишга берилган, қолганлари ҳалигача қаровсиз ҳолда қолмоқда. Янгийўл, Олмалиқ, Ангрен ва Чирчиқ шаҳарлари, Юқори Чирчиқ, Чиноз туманларида ҳам бу борадаги аҳвол яхши эмас.\nВидеоселектор йиғилишида тадбиркорлар билан очиқ мулоқот ўтказилди. Унда энди фаолият бошлаган тадбиркорларнинг солиқ юкини камайтириш ва қулайлаштириш, ўз эҳтиёжи учун объектлар қураётган, янги ташкил этилган кичик ва ўрта тадбиркорлик субъектларининг тижорат банклари билан боғлиқ муаммолари ҳам кўриб чиқилди.\nБекобод туманида яшовчи Эркин Ҳамроев 2013 йилдан буён ўз тадбиркорлигини бошлаш йўлида кўплаб муаммоларга дуч келган.\n– Ҳудудда яхна ичимликлар ишлаб чиқариш бўйича тузган бизнес режамда 25-30 иш ўрни яратиш кўзда тутилган, – дейди Э.Ҳамроев. – Бироқ беш йилдан буён туманимиздан 15-20 сотих ер майдони олишга қийналаман. Бу масала бўйича туман ҳокимлиги ва тегишли ташкилотларга мурожаат қилавериб, чарчадим. Бугунги тадбирда соҳа ходимларидан зарур тавсиялар олдим. Бу йил мен ҳам албатта тадбиркор бўламан.\nТадбирда барча сектор вакиллари Савдо-саноат палатаси ходимлари билан биргаликда ишчи гуруҳ тузилиб, жойларда ҳафтада икки бор тадбиркорлар билан учрашиш, уларнинг муаммоларини бартараф этиш бўйича вазифалар белгилаб олинди.


Чехияда академик эшкак эшиш бўйича ёшлар ўртасидаги жаҳон чемпионати старт олмоқда\n7 август, 2018, 18:43\nЧехияда академик эшкак эшиш бўйича ёшлар ўртасидаги жаҳон чемпионати\nХабар бериб ўтганимиздек, Чехиянинг Речице шаҳрида академик эшкак эшиш бўйича ёшлар ўртасидаги жаҳон чемпионати бўлиб ўтади. Бу ҳақда МОҚ расмий сайти хабар бермоқда.\nУшбу жаҳон чемпионатида 58та мамлакатидан ташриф буюрган спортчилар иштирок этишади. Эртага старт оладиган беллашувларда юртимиз шарафини Давржон Давронов ва Евгений Агофоновлар ҳимоя қилишади. Спортчиларимиз мураббий Толиб Исабоев қўл остида баҳсларга чиқишади. Айни пайтда ҳамюртларимиз Чехияда тайёргарликнинг энг сўнгги босқичини олиб бормоқдалар.


Жазоир ва Марокаш ўртасида навбатдаги зиддият | Azon.uz - Ахборот-таҳлилий портал\nЖазоир ва Марокаш ўртасида навбатдаги зиддият\n1698 22:10 19.07.2021\nЖазоир ҳукумати якшанба куни Марокашдаги элчисини маслаҳатлашиш учун зудлик билан чақириб олганини маълум қилди. Бу ҳақда Algeria Press Service агентлиги хабар тарқатди.\nЭлчининг чақириб олинишига Марокашнинг БМТдаги доимий вакили Умар Халил томонидан Қўшилмаслик ҳаракати аъзолари орасида тарқатилган расмий нота сабаб бўлган. Ҳужжатда Марокаш Жазоирнинг шимолидаги Қобилия вилояти аҳолисининг мустақиллик учун интилишини очиқ-ойдин ва аниқ шаклда қўллаб-қувватлаши айтилган.\nЖазоир томони бу баёнотни «манфур, хавфли ва провокацион» деб баҳолади. Жазоир Ташқи ишлар вазирлиги Марокашда Умар Халилнинг баёноти бўйтича якуний позициясини эълон қилишини истади. Бироқ мазкур масалада Работдан садо чиқавермагач, элчини чақириб олишга қарор қилинди.\nСўнгги бир неча ўн йилдан бери Жазоир ва Марокаш муносабатлари мураккаблигича қолмоқда. Асосий келишмовчилик Ғарбий Саҳрои кабир билан боғлиқ, ҳар икки давлатнинг мазкур ҳудуд бўйича позицияси бир-биридан кескин фарқ қилади. Жазоир – Марокаш чегараси 1990 йилдан бери ёпиқ.\nЖазоир Марокаш зиддият Махсус\nЖазоир France 24 телеканалини душман деб эълон қилди\n797 08:00 14.06.2021\n«Франция музейида жазоирликларнинг суяклари томошага қўйилган»\n2861 09:30 11.05.2021\n1238 18:00 26.04.2021\nЎзбекистон—Жазоир сиёсий маслаҳатлашувлари бўлиб ўтди\n687 19:00 31.03.2021\nФранция: Жазоирдаги уруш архивлари очилмоқда\n785 18:30 10.03.2021


Баъзи имомлар, ҳаттоки, пахта териш ҳар бир мусулмон учун «вожиб амал» дея ҳукм чиқарган, шу билан бирга, Озодлик радиоси аксар масжидларда намозхонлардан пахта терими учун пул ҳам йиғилаётганини билдирди.\nАйни ҳолатни Eltuz.com нашрининг учала рассоми – Туз, Адолат ва Элсевар биргаликда акс эттиради.\nРассом Адолатхоннинг салла ўраган қаҳрамони «юқори»нинг биргина ишорати билан «Пахта йиғим-терими ҳар бир муслик ва муслима учун фарздир…» деган янги ақидани такрорлайди.\nРассом Элсевар эса Масжидда иккита эъсон қутиси пайдо бўлганини акс эттирган…\nЎз навбатида мавзуни давом эттирган рассом Туз қаҳрамонлари имомнинг «Пахта терганлар жаннатга тушади!» деган даъватига жавобан «Дўзах азобини далада кўрганимиз учунми, домла?» дея юзланишади.\nҲукумат ва маҳаллий дин пешволари халқни теримга даъват қилаётган бир пайтда Халқаро ташкилотлар Ўзбекистонда халқнинг оммавий пахтага сафарбар этилишини мажбурий меҳнат дея қоралаб келади.\nРассомлар: Туз, Адолат, Элсевар\ndata-title="Ўзбек имомлари пахта ташвиқотига жалб этилди" data-description="Баъзи имомлар, ҳаттоки, пахта териш ҳар бир мусулмон учун "вожиб амал" дея ҳукм чиқарган, шу билан бирга, Озодлик радиоси ..." data-image="https://eltuz.com/wp-content/uploads/2016/09/rasm1931.jpg" data-url="https://eltuz.com/satira/197281/" data-services="facebook,odnoklassniki,twitter,telegram" data-counter="ig">\nИслом Каримов ўлганига тўрт йил тўлди\nИслом Каримов ўлими ҳақида илк бор «Элтуз» нашри 2016 йилнинг 29 август куни бир-биридан мустақил манбалари тасдиғига кўра хабар ...


Ислом шариатида дафн маросимини ўтказиш ҳукмлари – .:: Xadicha.uz\nИслом шариатида дафн маросимини ўтказиш ҳукмлари\nБарча мавжудотларни йўқдан бор қилиб, “Ҳар бир жон ўлим (аччиғини) тотувчидир” деб марҳамат қилган Аллоҳ таолога беадад ҳамд-санолар бўлсин.\nБизнинг азиз халқимиз Исломнинг барча ҳукмларини ўзида мужассамлаштиришда ўлим ва унга оид масалаларга алоҳида эътибор қаратган. Ҳатто кейинги даврлардаги динга қарши тузумқўл остида яшаган қора кунларида ҳам Исломнинг кўплаб аҳкомларини бажара олмай қолган бўлса ҳам, инсон вафоти билан бўғлиқ амалларни тарк этмаган. Бу амаллар халқнинг миллий қадрияти, сўнмас урф-одатига айланган.\nДафн маросимларига тўхталадиган бўлсак, кишининг вафот этгани аниқ бўлганидан сўнг, маййитнинг маййит эгалари устида тўртта ҳаққи қолади. Бу ҳақлар фарзи кифоядир. Яъни, бу ҳақларни қариндошларидан бири ижро этса, кифоя. Бу ҳақларни адо этишда иштирок эта олмаган мусулмонлардан масъулият кўтарилади. Аммо уларни ҳеч ким бажармаса, барча гуноҳкор бўлади. У тўрт ҳақ қуйидагилардир:\nМаййитни ювишнинг ҳукми\nМаййитни ювиш фарзи кифоядир. Агар маййит ювилмай қолган бўлса, қабрини очиб, ювиб қайтадан кўмилади. Аммо қабр очилганда маййитнинг ярмидан кўпи топилса, уни ювиб жаноза намози ўқилади. Агар ярмидан ози топилса, ювилмайди ҳам жаноза ҳам ўқилмайди.\nМаййитни кафанлашнинг ҳукми\nКафанлаш ишлари ҳам фарзи кифоядир. Лекин маййитнинг дафнига лозим бўлган ҳамма сарф-ҳаражатлар унинг ўз молидан бўлади. Агар ўзининг моли бўлмаса, унинг нафақасини қилиши керак бўлган одамнинг молидан бўлади. У ҳам бўлмаса, байтул молдан бўлади. У ҳам бўлмаганда эса, ўзига тўқ мусулмонларнинг маошидан бўлади.\n Зарурий кафан;\n Кифоя кафан;\n Суннатга мувофиқ кафан;\nМаййитга жаноза намози ўқишнинг ҳукми\n“Мол-мулкларидан уларни у сабабли поклашингиз ва тозалашингиз учун садақа олинг ва улар (ҳаққи) га дуо қилинг! Албатта, дуоингиз уларга таскин (тасалли)дир. Аллоҳ эшитувчи ва билувчидир”.\nТавба сураси 103-оят.\nУламолар “Бу ўринда дуодан мурод жаноза намози”, деб айтганлар.\nعَنْ أَبِي هُرَيْرَةَ عَنِ النَّبِيِّ قَالَ: إِذَا صَلَّيْتُمْ عَلَى الْمَيِّتِ فَأَخْلِصُوا لَهُ الدُّعَاءَ. رَوَاهُ أَبُو دَاوُدَ وَابْنُ حِبَّانَ .\n“Қачон маййитга намоз ўқисангиз, унга дуони ихлос ила қилингиз”, дедилар”.\nАбу Довуд ва Ибн Ҳиббон ривоят қилган.\nЖаноза намози дуруст бўлиши учун олтита шарт лозим бўлади:\n1. Маййит мусулмон бўлиши;\n2. Пок бўлиши;\n3. Аврати ёпилган бўлиши;\n4. Маййитнинг ҳозир бўлиши (бошқа жойдаги, ғоиб маййитга намоз ўқилмайди);\n5. Маййит бутун бўлиши ёки жасадининг ярмидан кўпи мавжуд бўлиши (ярмидан озроғи бўлса ёки ярми бошсиз бўлса жоиз эмас);\n6. Маййит жаноза ўқувчининг олдига қўйилган бўлиши (жаноза ўқувчининг ортида ёки ёнида бўлса, шунингдек, от- эшакка ўхшаш улов устида ёки осиб қўйилган бўлса жоиз эмас);\nТобутни кўтармоқчи бўлган шахс аввал унинг олдинги чап дастасидан ўнг элкаси билан кўтаради. Ўн қадам юргандан кейин бошқага бериб, орқа дастага ўтади. Уни ҳам ўнг элкасига олиб, ўн қадам юради. Кейин бошқа одамга беради. Сўнг тобутнинг ўнг томони олд дастасидан чап элкаси билан кўтаради ва ўн қадам юриб, ўзгага жой бўшатади. Ке¬йин ўша тарафнинг орт дастасига ўтиб уни ҳам ўн қадам кўтаради.\nМаййит ёш гўдак бўлса, уни қўлда навбатма-навбат кўтариб бориш ҳам жоиз. Аёл киши солинган тобут устини мато билан беркитиш мустаҳабдир. Маййитни кўтарганда, уни боши олд томонга бўлиши лозим .\nҚабрга белги қўйиш ва бир жойга яқин қариндош-уруғларни дафн қилиш:\n4-курс талабаси Мирзаева Муаттар\nslayd Мирзаева Муаттар\t2019-06-06


АНДИЖОНДА 8 МИНГ ТУП ДАРАХТ КЎЧАТЛАРИ ЭКИЛДИ - AUZ.UZ\nАНДИЖОНДА 8 МИНГ ТУП ДАРАХТ КЎЧАТЛАРИ ЭКИЛДИ\nШу кунларда Андижон вилояти бўйлаб дарахт кўчатлари экиш ишлари авж паллада. Сўнгги икки ой давомида 8 минг туп кўчат ўтқазилди. Улар орасида энг кўп экилгани Павлония дарахти кўчатларидир. Қизиқ, нега айнан Павлония?\n-Сабаби у дунёдаги энг тез ўсувчи манзарали ва ёғочбоп ўсимлик тури ҳисобланади,-дейдибиология фани ўқитувчиси Халимахон Аҳмедова. –Бир йилда 3-4 метргача ўсади. Баҳорда барг ёзишдан аввал гуллайди, гули жуда ёқимли ҳид таратади. Барглари йирик ва қалин бўлганлиги сабабли салқин бериб туради. Ҳашаротлар тушмаслиги боис кимёвий ишловга эҳтиёжи йўқ. Бир сўз билан айтганда, Андижон вилояти шароитига жуда мос.\nШуни қўшимча қилиш мумкинки, Павлония дарахти ҳаводаги захарли моддаларни бошқа дарахтларга нисбатан 10 марта кўп ютади ва 10 марта кўп кислород ажратиб беради. 3 йиллик дарахт кўчатидан ишлаб чиқариш саноатида фойдаланиш мумкин.\nМанба: JURNALIST телеграмм канали.


137-сон 22.02.2018. Бириктирилган ҳудудда ички ишлар органларининг ҳуқуқбузарликлар профилактикаси ва жиноятчиликка қарши курашиш бўйича фаолиятини баҳолаш тартиби тўғрисидаги низомни тасдиқлаш ҳақида\nБириктирилган ҳудудда ички ишлар органларининг ҳуқуқбузарликлар профилактикаси ва жиноятчиликка қарши курашиш бўйича фаолиятини баҳолаш тартиби тўғрисидаги низомни тасдиқлаш ҳақида\nБириктирилган ҳудудда ички ишлар органларининг ҳуқуқбузарликлар профилактикаси ва жиноятчиликка қарши курашиш бўйича фаолиятини баҳолаш тартиби тўғрисида НИЗОМ\n2-боб. Бир марталик пул ушланиши ва мукофотлашни қўллаш тартиби\nИчки ишлар органларининг профилактика инспекторлари ва тезкор ходимларига нисбатан бир марталик пул ушланиши ва мукофоти тарзидаги иқтисодий таъсир чораларини қўллаш СХЕМАСИ\nБириктирилган ҳудудда фаолиятини амалга оширувчи профилактика инспекторлари ва тезкор ходимларга нисбатан бир марталик пул ушланиши тарзидан иқтисодий таъсир чораларини қўллаш МЕЗОНЛАРИ\nБириктирилган ҳудудда фаолиятини амалга оширувчи профилактика инспекторлари ва тезкор ходимларга нисбатан бир марталик пул мукофоти тарзидан иқтисодий таъсир чораларини қўллаш МЕЗОНЛАРИ\nЎзбекистон Республикаси Президентининг «Ички ишлар органлари кадрлари билан ишлаш ва уларнинг хизматини ташкил этиш тартибини тубдан такомиллаштириш чора-тадбирлари тўғрисида» 2017 йил 17 ноябрдаги ПҚ-3413-сон қарорига мувофиқ, шунингдек, ички ишлар органларининг ҳуқуқбузарликлар профилактикаси ва жиноятчиликка қарши курашиш бўйича фаолияти самарадорлигини ошириш мақсадида Вазирлар Маҳкамаси қарор қилади:\n1. Бириктирилган ҳудудда ички ишлар органларининг ҳуқуқбузарликлар профилактикаси ва жиноятчиликка қарши курашиш бўйича фаолиятини баҳолаш тартиби тўғрисидаги низом иловага мувофиқ тасдиқлансин.\n2. Мазкур қарорнинг ижросини назорат қилиш Ўзбекистон Республикаси Ички ишлар вазири П.Р. Бобожонов зиммасига юклансин.\n2018 йил 22 февраль,\nВазирлар Маҳкамасининг 2018 йил 22 февралдаги 137-сон қарорига\nБириктирилган ҳудудда ички ишлар органларининг ҳуқуқбузарликлар профилактикаси ва жиноятчиликка қарши курашиш бўйича фаолиятини баҳолаш тартиби тўғрисида\n1. Ушбу Низом ички ишлар органлари профилактика инспекторлари (катта инспекторлари) ва тезкор ходимларининг (катта тезкор ходимлари) (кейинги ўринларда профилатика инспекторлари ва тезкор ходимлар деб аталади) фаолиятини баҳолаш, шунингдек, уларга нисбатан бир марталик пул ушланиши ва мукофоти тарзидаги иқтисодий таъсир чораларини қўллаш тартибини белгилайди.\n2. Фаолияти ҳар чоракдаги ишларини баҳолаш якунларига кўра қониқарсиз деб топилган профилактика инспекторлари ва тезкор ходимларга нисбатан таъсир чораси сифатида улар лавозим маошининг 50 фоизигача миқдорда бир марталик пул ушланиши қўлланади.\nБир марталик пул ушланиши интизомий жазо чораси ҳисобланмайди ва унинг қўлланиши интизомий жазо чорасини қўллаш билан боғлиқ оқибатларга олиб келмайди.\n3. Фаолияти ҳар чоракдаги ишларини баҳолаш якунларига кўра самарали деб топилган профилактика инспекторлари ва тезкор ходимларга нисбатан лавозим маошининг 50 фоизгача миқдорида бир марталик пул мукофоти қўлланади.\nУшбу пул мукофоти рағбатлантириш чораси ҳисобланмайди ва ходимнинг амалдаги интизомий жазоси мавжудлигига қарамасдан қўлланади.\n4. Бир марталик пул ушланиши ва мукофотлашни қўллаш тўғрисидаги қарорлар Қорақалпоғистон Республикаси Ички ишлар вазирлигида, вилоятлар ички ишлар бошқармаларида, Тошкент шаҳар Ички ишлар бош бошқармасида ташкил этиладиган бириктирилган ҳудудда ҳуқуқбузарликлар профилактикаси ва жиноятчиликка қарши курашишда ички ишлар органларининг фаолиятини баҳолаш бўйича махсус комиссия (кейинги ўринларда комиссия деб аталади) томонидан қабул қилинади.\n5. Комиссия таркибига лавозими бўйича қуйидагилар киради:\nраис — Ўзбекистон Республикаси Ички ишлар вазирининг ўринбосари — Тошкент шаҳар Ички ишлар бош бошқармаси бошлиғи, Қорақалпоғистон Республикаси Ички ишлар вазири, вилоятлар ички ишлар бошқармалари бошлиқлари;\nраис ўринбосарлари — Қорақалпоғистон Республикаси Ички ишлар вазирлиги, вилоятлар ички ишлар бошқармалари, Тошкент шаҳар Ички ишлар бош бошқармасининг жиноий қидирув бошқармалари ва ҳуқуқбузарликлар профилактикаси бошқармалари бошлиқлари;\nтуман (шаҳар) ички ишлар бошқармалари (бўлимлари) бошлиқларининг биринчи ўринбосарлари;\nтуман (шаҳар) ички ишлар бошқармалари (бўлимлари) бошлиқларининг ёшлар масалалари бўйича ўринбосарлари — ҳуқуқбузарликлар профилактикаси бўлимлари (бўлинмалари) бошлиқлари;\nкомиссия котиби — Қорақалпоғистон Республикаси Ички ишлар вазирлиги, вилоятлар ички ишлар бошқармалари, Тошкент шаҳар Ички ишлар бош бошқармасининг Ташкилий-инспекторлик ва ахборот-таҳлил бошқармалари бошлиқлари.\n6. Комиссия ҳисобот чорагидан кейинги ҳисобот чорагининг биринчи ойи 15 санасидан кечикмай, ҳар чоракдаги иш якунлари бўйича мажлислар ўтказади. Комиссия қарорлари раис томонидан тасдиқланадиган, комиссия аъзолари ва котиби томонидан имзоланадиган мажлислар баённомаларида акс эттирилади.\nКомиссия мажлисларига тегишли ҳудудда жойлашган давлат бошқа органлари, фуқароларнинг ўзини ўзи бошқариш органлари, ташкилотлар, шу жумладан нодавлат нотижорат ташкилотлари, оммавий ахборот воситаларининг вакиллари таклиф қилиниши мумкин.\nКомиссиянинг иш тартиби Ўзбекистон Республикаси Ички ишлар вазири томонидан белгиланади.\n7. Комиссия аъзолари ўз ваколатлари доирасида:\nбириктирилган ҳудудда профилактика инспекторлари ва тезкор ходимлар фаолиятининг ҳолатини ўрганиш учун ишчи гуруҳлар тузадилар;\nтаҳлил қилинаётган даврда бириктирилган ҳудудда профилактика инспекторлари ва тезкор ходимлар фаолиятининг жорий кўрсаткичлари тўғрисидаги ахборотни йиғиш, умумлаштириш ва таҳлил қилишни таъминлайдилар;\nжойларга борган ҳолда таҳлил қилинаётган чорак мобайнида эришилган аниқ натижаларни кўрсатган ҳолда, бириктирилган ҳудудда профилактика инспекторлари ва тезкор ходимлар фаолияти тўғрисидаги ҳисоботларни эшитадилар;\nчорак якунлари бўйича бириктирилган ҳудудда профилактика инспекторлари ва тезкор ходимлар фаолиятининг самарадорлигини баҳолайдилар ва уларнинг ишини яхшилаш чораларини қўллайдилар.\n8. Ички ишлар органларининг профилактика инспекторлари ва тезкор ходимларига нисбатан бир марталик пул ушланиши ва мукофотлаш тарзидаги иқтисодий таъсир чораларини қўллаш ушбу Низомнинг 1-иловасидаги схема бўйича амалга оширилади.\n9. Ички ишлар органларининг профилактика инспекторлари ва тезкор ходимларидан бир марталик пул ушланиши ушбу Низомнинг 2-иловасида назарда тутилган мезонлардан келиб чиққан ҳолда қўлланилади.\nТегишли профилактика инспектори ва тезкор ходими аввал интизомий жазога тортилганлигига асосланиб бир марталик пул ушланишини қўллашга йўл қўйилмайди.\n10. Профилактика инспекторлари ва тезкор ходимларга бир марталик пул мукофотини тўлаш ушбу Низомнинг 3-иловасида назарда тутилган мезонлардан келиб чиққан ҳолда амалга оширилади.\n11. Профилактика инспекторлари ва тезкор ходимларга нисбатан ушбу Низомга мувофиқ бириктирилган ҳудудда профилактика инспекторлари ва тезкор ходимлар фаолиятининг самарадорлигини баҳолаш қуйидаги ҳолатларда амалга оширилмайди:\nпрофилактика инспектори ва тезкор ходим тегишли ҳудудга вақтинча бириктирилганда ёки улар томонидан мажбуриятлари вақтинча бажарилганда;\nпрофилактика инспектори ва тезкор ходимни тегишли ҳудудга бириктириш даврининг давомийлиги ҳисобот чораги муддатидан ошмаганда;\nтегишли ҳудудга Ўзбекистон Республикаси Ички ишлар вазирлигининг таълим муассасаларини битириши билан ички ишлар органига хизматга қабул қилинган профилактика инспектори ва тезкор ходим бириктирилганда — фаолиятни мураббийлар раҳбарлигида амалга ошириш даврида.\n12. Агар бир ҳудудга икки ва ундан ортиқ профилактика инспекторлари ва тезкор ходимлар бириктирилса, уларнинг фаолиятини баҳолаш ва бир марталик пул ушланиши ёки мукофотлаш уларнинг ҳар бирига нисбатан тенг даражада қўлланади. Профилактика инспекторлари ёки тезкор ходимлардан бири фаолиятини мураббий раҳбарлигида амалга ошираётган ҳолатлар бундан мустасно.\n13. Бириктирилган ҳудудда профилактика инспекторлари ва тезкор ходимлар фаолиятини баҳолаш дастлаб бир марталик пул ушланишини қўллаш мезонлари бўйича амалга оширилади.\nАгар профилактика инспекторлари ва тезкор ходимлар фаолиятида бир марталик пул ушланишини қўллаш мезонларига мос келадиган кўрсаткичлар бўлмаса, бундай ҳолатда баҳо бериш комиссия томонидан бир марталик пул мукофотини қўллаш мезонлари бўйича амалга оширилади.\nПрофилактика инспекторлари ва тезкор ходимлар фаолиятида баҳолашнинг иккита мезонига мос келадиган кўрсаткичлар бўлмаса, уларга нисбатан бир марталик пул ушланиши ва мукофотлаш қўлланмайди.\n14. Комиссиянинг ҳар чоракда баҳолаш якунлари бўйича бир марталик пул ушланиши ва мукофотларни қўллаш учун асос бўлиб ҳисобланадиган хулосалар тайёрланади.\n15. Бир марталик пул ушланиши ва мукофотлаш миқдорлари асосланган бўлиши ва баҳолаш мезонларига тўғри келиши керак.\n16. Профилактика инспектори ёки тезкор ходимга нисбатан кетма-кет тўртта чоракда пул ушланиши қўлланилган ҳолатларда унинг фаолияти комиссия ва ички ишлар органининг интизомий кенгашида муҳокама қилинади.\n17. Ўзбекистон Республикаси Ички ишлар вазирининг ўринбосари — Тошкент шаҳар Ички ишлар бош бошқармаси бошлиғи, Қорақалпоғистон Республикаси Ички ишлар вазири, вилоятлар ички ишлар бошқармалари бошлиқларининг бир марталик пул ушланишларини ва мукофотларни қўллаш тўғрисидаги буйруқлари комиссиялар хулосалари асосида ҳисобот чорагидан кейинги ойнинг 30-санасидан кеч бўлмаган муддатда қабул қилинади.\n18. Профилактика инспекторлари ва тезкор ходимларга бир марталик пул мукофотларини тўлаш билан боғлиқ харажатлар Ўзбекистон Республикаси Ички ишлар вазирлигининг бюджет ва бюджетдан ташқари маблағлари ҳисобидан пул таъминоти жамғармаси доирасида амалга оширилади.\nпрофилактика инспекторлари ва тезкор ходимлардан бир марталик ушланадиган пул маблағлари молия йили якунигача Ўзбекистон Республикаси Ички ишлар вазирлиги ихтиёрида қолдирилади ва пул таъминоти тўловлари учун сарфланади.\n(18-банд Ўзбекистон Республикаси Вазирлар Маҳкамасининг 2019 йил 11 мартдаги 207-сонли қарори таҳририда — Қонун ҳужжатлари маълумотлари миллий базаси, 12.03.2019 й., 09/19/207/2754-сон)\n19. Профилактика инспекторлари ва тезкор ходимларга нисбатан бир марталик пул ушланиши ва мукофот тарзидаги иқтисодий таъсир чораларининг объектив ва тўғри қўлланиши учун Ўзбекистон Республикаси Ички ишлар вазирининг ўринбосари — Тошкент шаҳар Ички ишлар бош бошқармаси бошлиғи, Қорақалпоғистон Республикаси Ички ишлар вазири, вилоятлар ички ишлар бошқармалари бошлиқлари жавоб берадилар.\n20. Пул маблағларидан мақсадли ва самарали фойдаланилиши юзасидан назорат Ўзбекистон Республикаси Ички ишлар вазирлиги томонидан, қонун ҳужжатларида белгиланган тартибда амалга оширилади.\n21. Мазкур Низом талаблари бузилишида айбдор бўлган шахслар қонун ҳужжатларига мувофиқ жавоб берадилар.\nБириктирилган ҳудудда ички ишлар органларининг ҳуқуқбузарликлар профилактикаси ва жиноятчиликка қарши курашиш бўйича фаолиятини баҳолаш тартиби тўғрисидаги низомга\nИчки ишлар органларининг профилактика инспекторлари ва тезкор ходимларига нисбатан бир марталик пул ушланиши ва мукофоти тарзидаги иқтисодий таъсир чораларини қўллаш\nБириктирилган ҳудудда фаолиятини амалга оширувчи профилактика инспекторлари ва тезкор ходимларга нисбатан бир марталик пул ушланиши тарзидан иқтисодий таъсир чораларини қўллаш\nФаолиятни баҳолаш мезонлари\nЛавозим маошига нисбатан пул ушланиши миқдорлари (фоизда)\nБириктирилган ҳудудда чорак давомида Ўзбекистон Республикаси Жиноят кодексининг 97-моддасида назарда тутилган жиноят содир этилган.\n1 та жиноят\n2 та жиноят\n3 та ва ундан ортиқ жиноят\nБириктирилган ҳудудда чорак давомида Ўзбекистон Республикаси Жиноят кодексининг 104-моддаси иккинчи ва учинчи қисмларида назарда тутилган жиноят содир этилган.\nБириктирилган ҳудудда чорак давомида Ўзбекистон Республикаси Жиноят кодексининг 118-119-моддаларида назарда тутилган жиноятлардан бири содир этилган.\nБириктирилган ҳудудда чорак давомида Ўзбекистон Республикаси Жиноят кодексининг 127-моддаси учинчи қисмида назарда тутилган жиноят содир этилган.\nБириктирилган ҳудудда чорак давомида Ўзбекистон Республикаси Жиноят кодексининг 164-моддасида назарда тутилган жиноят содир этилган.\nБириктирилган ҳудудда чорак давомида Ўзбекистон Республикаси Жиноят кодексининг 166-моддаси учинчи ва тўртинчи қисмларида назарда тутилган жиноят содир этилган.\nБириктирилган ҳудудда чорак давомида Ўзбекистон Республикаси Жиноят кодексининг 169-моддаси учинчи ва тўртинчи қисмларида назарда тутилган жиноят содир этилган.\n3 та жиноят\n4 та ва ундан ортиқ жиноят\nБириктирилган ҳудудда чорак давомида яшовчи шахс томонидан Ўзбекистон Республикаси Жиноят кодексининг 155, 2441, 2442, 2443-моддаларида назарда тутилган жиноятлардан бири содир этилган.\n2 та ва ундан ортиқ жиноят\nБириктирилган ҳудудда чорак давомида яшовчи вояга етмаган шахс томонидан оғир ёки ўта оғир жиноят содир этилган.\nЧорак давомида ички ишлар органида профилактика ҳисобида турган ва бириктирилган ҳудудда яшаётган шахслар томонидан жиноят содир этилган.\n1 тадан 2 тагача жиноят\n3 тадан 4 тагача жиноят\n5та ва ундан ортиқ жиноят\nЖисмоний ва юридик шахслардан профилактика инспекторларининг ҳаракатлари (ҳаракатсизлиги) юзасидан келиб тушган тасдиқланган шикоятларнинг мавжудлиги.\n1 дан 2 тагача\n3 ва ундан ортиқ\nПрофилактика инспекторларининг ҳар ойлик ҳисоботлари якунлари бўйича фуқароларнинг ўзини ўзи бошқариш органларидан олинган салбий фикрлар.\nбир ой ичида\n2 ой ичида\n3 ой ичида\nЎзбекистон Республикаси Жиноят кодексининг 97-моддасида назарда тутилган, бириктирилган ҳудудда содир этилган (чорак давомида) жиноят 30 календарь кун давомида очилмаган.\nЎзбекистон Республикаси Жиноят кодексининг 104-моддаси иккинчи ва учинчи қисмларида назарда тутилган, бириктирилган ҳудудда содир этилган (чорак давомида) жиноят 30 календарь кун давомида очилмаган.\nЎзбекистон Республикаси Жиноят кодексининг 118-119-моддалари иккинчи, учинчи ва тўртинчи қисмларида назарда тутилган, бириктирилган ҳудудда содир этилган (чорак давомида) жиноят 30 календарь кун давомида очилмаган.\nЎзбекистон Республикаси Жиноят кодексининг 164-моддасида назарда тутилган, бириктирилган ҳудудда содир этилган (чорак давомида) жиноят 30 календарь кун давомида очилмаган.\nЎзбекистон Республикаси Жиноят кодексининг 166-моддаси учинчи ва тўртинчи қисмларида назарда тутилган, бириктирилган ҳудудда содир этилган (чорак давомида) жиноят 30 календарь кун давомида очилмаган.\nЎзбекистон Республикаси Жиноят кодексининг 169-моддаси учинчи ва тўртинчи қисмларида назарда тутилган, бириктирилган ҳудудда содир этилган (чорак давомида) жиноят 30 календарь кун давомида очилмаган.\nИзоҳ. Бир марталик пул ушланишининг энг кўп миқдори лавозим маошининг 50 фоизидан ошмаслиги керак.\nБириктирилган ҳудудда фаолиятини амалга оширувчи профилактика инспекторлари ва тезкор ходимларга нисбатан бир марталик пул мукофоти тарзидан иқтисодий таъсир чораларини қўллаш\nЛавозим маошига нисбатан пул мукофоти миқдорлари (фоизда)\nБириктирилган ҳудудда чорак давомида Ўзбекистон Республикаси Жиноят кодексининг 97, 104-105, 118-119, 127-моддаларида назарда тутилган жиноятлар содир этилмаган.\nЧорак давомида бириктирилган ҳудудда Ўзбекистон Республикаси Жиноят кодексининг 164, 166 ва 169-моддаларида назарда тутилган жиноятлар содир этилмаган.\nБириктирилган ҳудудда чорак давомида ички ишлар органларининг профилактик ҳисобида турган ва бириктирилган ҳудудда яшайдиган шахслар томонидан жиноятлар содир этилмаган.\nБириктирилган ҳудудда чорак давомида яшайдиган вояга етмаган шахслар томонидан жиноятлар содир этилмаган.\nЧорак давомида (профилактика инспекторининг ташаббуси билан) Ўзбекистон Республикаси Жиноят кодексининг 130, 1301, 131, 224, 226, 248, 2501, 270 — 274, 276-моддаларида назарда тутилган жиноятлар содир этилмаган.\n5 % — ҳар бир аниқланган жиноят учун\nБириктирилган ҳудудда чорак давомида (профилактика инспекторининг ташаббуси билан) Ўзбекистон Республикаси Жиноят кодексининг 155, 2441, 2442, 2443-моддаларида назарда тутилган жиноятлар содир этилмаган.\n15 % — ҳар бир аниқланган жиноят учун\nБириктирилган ҳудудда чорак давомида оғир ёки ўта оғир жиноят содир этганлиги учун қидирувда бўлган шахснинг турар жойи (профилактика инспекторининг ташаббуси билан) аниқланган.\n10 % — ҳар бир ушланган\nЧорак давомида профилактика инспекторларининг ҳаракатлари (ҳаракатсизлиги) юзасидан жисмоний ва юридик шахслардан шикоятлар келиб тушмаган.\nБириктирилган ҳудудда чорак давомида содир этилган Ўзбекистон Республикаси Жиноят кодексининг 97, 104 ва 118-моддаларида назарда тутилган барча жиноятлар очилган.\nБириктирилган ҳудудда чорак давомида содир этилган Ўзбекистон Республикаси Жиноят кодексининг 164-моддасида, 166 ва 169-моддаларининг иккинчи ва учинчи қисмларида назарда тутилган барча жиноятлар очилган.\nБириктирилган ҳудудда чорак давомида Ўзбекистон Республикаси Жиноят кодексининг 270 — 274, 276-моддаларида назарда тутилган 2 ва ундан ортиқ жиноятлар (тезкор ходимнинг ташаббуси билан) аниқланган.\n10 % — ҳар бир аниқланган иккита жиноят учун\nБириктирилган ҳудудда чорак давомида Ўзбекистон Республикаси Жиноят кодексининг 248-моддасида назарда тутилган жиноят (тезкор ходимнинг ташаббуси билан) аниқланган.\n10 % — ҳар бир аниқланган жиноят учун\nБириктирилган ҳудудда чорак давомида Ўзбекистон Республикаси Жиноят кодексининг 155, 2441, 2442, 2443-моддаларида назарда тутилган жиноятлардан бири (тезкор ходимнинг ташаббуси билан) аниқланган.\nБириктирилган ҳудудда чорак давомида оғир ёки ўта оғир жиноят содир этганлиги учун қидирувда бўлган шахс (тезкор ходимнинг ташаббуси билан) аниқланган ва ушланган.\nИзоҳ. Бир марталик пул мукофотининг энг кўп миқдори лавозим маошининг 50 фоизидан ошмаслиги керак.\n(Қонун ҳужжатлари маълумотлари миллий базаси, 23.02.2018 й., 09/18/137/0811-сон; 12.03.2019 й., 09/19/207/2754-сон)


Янгиликлар ва Анонслар\nДепутатлар Йўл ҳаракати қоидаларини тасдиқлаш ваколати Қонунчилик палатасига берилиш таклифи билан чиқди\nБу ҳақда Олий Мажлис Қонунчилик палатасида Ўзбекистон “Адолат” социал-демократик партияси фракциясининг йиғилишида айтилди.\nПрезидент мактабларига асосий қабул имтиҳонлари олдинда\nНаманган, Нукус, Хива ва Тошкент шаҳарларида Президент мактабларига асосий қабул имтиҳонлари 21-24 июль кунлари бўлиб ўтади. Ўзбекистон Республикаси Халқ таълими вазирлигида бу жараёнга бағишланган матбуот анжумани ўтказилди.\nХовосда қуёш ботмоқда\nЁзни “Камалак” билан\nНукус шаҳрида Ўзбекистон ёшлар иттифоқи шаҳар Кенгаши томонидан “Ёзни “Камалак” билан” лойиҳаси доирасида тадбир ўтказилди.\nЎзбекистон ва Афғонистон ўз маҳсулотларини биргаликда намойиш этмоқда\nПойтахтимиздаги “Ўзэкспомарказ” миллий кўргазмалар мажмуасида 16-18 июль кунлари Ўзбекистон ва Афғонистон маҳсулотларининг ихтисослаштирилган кўргазмаси ташкил этилди.


Эмомали Раҳмон Шавкат Мирзиёевни туғилган куни...\n24.07.2019 11:05 0 1206\nЎзбекистон Президенти Шавкат Мирзиёев 24 июль куни Тожикистон Республикаси Президенти Эмомали Раҳмон билан телефон орқали мулоқот қилди. Бу ҳақда президент матбуот хизмати хабар берди.\nСуҳбат аввалида Тожикистон Президенти давлатимиз раҳбарини туғилган куни билан самимий муборакбод этди.\nПрезидентимизнинг Ўзбекистон ва Тожикистон ўртасидаги дўстлик, яхши қўшничилик ва стратегик шериклик муносабатларини мустаҳкамлашдаги роли ва фаол саъй-ҳаракатлари алоҳида қайд этилди.\nСуҳбатда давлат раҳбарлари икки томонлама ва минтақавий аҳамиятга молик долзарб масалаларни муҳокама қилдилар.\nЎзаро савдо ҳажмини ошириш ва иқтисодиётнинг турли тармоқларида кооперацияни кенгайтириш, фаол гуманитар алмашинувларни, жумладан, чегарадош ҳудудлар ўртасидаги алоқаларни давом эттириш муҳимлиги таъкидланди, дейилади хабар якунида.\nШавкат Мирзиёев табрик Эмомали Раҳмон


Британиялик миллатчи судда суриялик болага ютқазди | Azon.uz - Ахборот-таҳлилий портал\n3648 12:15 23.07.2021\nСудялар Британиянинг ўта ўнг фаоли Томми Робинсон пайшанба куни суриялик болага туҳмат қилгани тўғрисида қарор чиқаргандан сўнг, мактаб ўқувчисига 100000 фунт стерлинг (138000 доллар) тўлашни буюрди.\n18 ёшли Жамол Ҳижозийга 2018 йил октябр ойида Англиянинг шимолидаги Хаддерсфилддаги Олмондбери умумий мактабидаги болалар майдончасида ҳужум уюштирилган. Воқеа видеоси интернетда тарқалгандан кўп ўтмай, асл исми Стивен Яксли-Леннон бўлган Робинсон, фейсбукда тарқатган иккита видеода Ҳижозийнинг ўзи "мактабда ёш инглиз қизларига ҳужум қилгани"ни таъкидлаган.\nБир миллионга яқин одам кўрган клипларда, 38 ёшли Робинзон, шунингдек, Ҳижозий ўз мактабида "қизни кўкартириб ургани" ва "бошқа болага пичоқ билан таҳдид қилган" деб даъво қилган. Пайшанба куни суд томонидан бу иддаолар бекор қилинган. Ўзини Робинсон деб таништирган, "Ҳижозийнинг тажовузкор, қўпол ва алдамчи хатти-ҳаракатлари тўғрисида ўнлаб хабарларни фош қилганини" айтиб, унинг шарҳлари ҳақиқат эканлигини даъво қилган. Аммо Олий суд судьяси Метью Никлин Робинсон ўзининг айбловларини исботлай олмаганини ва Ҳижозийнинг фойдасига қарор қилганини, унга 100000 фунт стерлинг (137000 АҚШ доллар) миқдорида товон пули ва суд харажатларини ҳам тўлашни буюрганини хабар қилган.\nҲижозийнинг адвокати Кетрин Эванснинг сўзларига кўра, бундан сўнг унинг мижозига ўлим билан таҳдид қилинишига олиб келди.\n«Бизнинг мижозимиз Жамол Ҳижозий учун таниқли ўта ўнг ва исломга қарши курашчи бўлиб танилган Стивен Яксли-Леннонга қарши ишни қўзғатиш учун жуда жасорат талаб қилинди», - дейди адвокат Франческа Флоод.\n«Жамол ва унинг оиласи энди бу ишни давом эттириш ниятида эмас. Бироқ, улар Буюк Британиянинг жамоатчилигига қўллаб-қувватлагани ва адолати учун ўз миннатдорчилигини билдиришни истайди, уларсиз бу қонуний чоралар кўрилиши мумкин эмас эди», - дея қўшимча қилган у.\nСудья Никлиннинг айтишича, Ҳижозий ушбу видеолардан қаттиқ азият чеккан. "Судланувчининг даъвогарга қўйган айбловлари жуда жиддий ва кенг тарқатилган", деган у.\nБритания миллатчи суд Сурия бола Махсус


Бадантарбиянинг фойдалари - Hidoyat.uz\nАсосий саҳифа Мақолалар Бадантарбиянинг фойдалари\nЧоп этилди Aprel 6, 2020 Бадантарбиянинг фойдалариda fikr bildirishni o'chirish\nБарчамизга маълумки, бадантарбия бу жисмоний ҳаракат, демак. Инсоннинг ҳаёт кечириш тарзи ҳам, албатта, ҳаракатга боғлиқ. Тирикчиликда ҳам, ибодатда ҳам, умуман, ҳаётнинг ҳар жабҳасида ҳаракатнинг ўрни жуда муҳим. Киши танасининг соғлом ва бақувват бўлишидаги энг асосий омил ҳам айнан жисмоний ҳаракатдир. Шунинг учун Аллоҳ таоло барча инсониятга ер юзида ҳаракат қилишни буюрди ва ризқ топиш учун ҳаракатни – меҳнатни, касб-ҳунарни восита қилди.\nАллоҳ таоло бундай марҳамат қилди:\n«…Бас, у (Ер)нинг ҳар томонида (саёҳат, тижорат ёки деҳқончилик қилиб) юраверингиз ва (Аллоҳнинг берган) ризқидан тановул қилингиз! (Қиёмат куни) тирилиб чиқиш унинг ҳузуригадир» (Мулк, 15).\nҲар бир инсон соғлом турмуш кечиришни хоҳлайди. Бунинг учун айтиб ўтилганидек, жисмоний ҳаракат билан машғул бўлмоқ талаб этилади. Чунки доимий бадантарбия билан шуғулланиб юрмоқ киши қувватининг зиёда бўлишига сабаб бўлади. Бу эса тиббиётда исботини топган кучли далил, тажрибада намоён бўлган ва барчага маълум бўлган улкан ҳақиқат. Табобат аҳли устози ҳисобланмиш Ибн Сино буни қуйидагича ифода этган:\n“Бадантарбия – эркин ҳаракатдан иборатдир, унда киши чуқур кетма-кет нафас олади”.\nБу соҳанинг тажрибали етук мутахассислари таъкидлашларича, бадантарбия соғлиқни бир меъёрда сақлашда ва касалликнинг соғайишида муҳим восита ҳисобланади. Чунки бадантарбия бутун аъзолар бўйлаб қон айланишининг бир маромда бўлишини таъминлайди.\nБадантарбиянинг фойдаларидан яна бири, ҳаракат натижасида бадандаги ортиқча нопок нарсалар (туз, турли микроблар) эриб, тери тешикчаларидан чиқиб кетади. Бу нарсаларнинг баданда тўпланиб қолиши эса кишини заифлаштириб, турли касалликларни келтириб чиқаради.\nҚолаверса, камҳаракатли ҳаёт келажакда кишининг мутлақ ҳаракатсиз бўлиб қолишига олиб келади. Шу билан уни баданий ва руҳий касалликлар тезда эгаллайди. Бадантарбия эса баданга қўшимча куч бахшида этиб, семириб кетишнинг ва беғамликнинг олдини олади. Сезгирлик ва зийраклик ошади, ақл кучайиб, фикрлаш чархланади. Руҳият енгиллашади ва соф ҳаводан нафас олиш тизимини фаоллаштиради. Бутун аъзоларнинг ишлаш қобилиятини оширади. Буларнинг барчаси мужассамлашиб, кишининг ақли ўз ҳавойи нафсидан устун келади.


Яна иссиқ ҳаво қайтадими? Ўзбекистонда ҳафта давомидаги об-ҳаво маълумоти\nҚорақалпоғистон Республикаси ва Хоразм вилояти. Ҳаво ўзгариб туради, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 17-22 даража илиқ, кундузи 20-22 августда 32-37 даража, 23 августда 30-35 даража иссиқ бўлади.\nБухоро ва Навоий вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 17-22 даража илиқ, кундузи 20-22 августда 33-38 даража, 23 августда 31-36 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 15-20 даража илиқ, кундузи 20-22 августда 32-37 даража, 23 августда 30-35 даража иссиқ бўлади.\nҚашқадарё ва Сурхондарё вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 17-22 даража илиқ, кундузи 20-22 августда 33-38 даража, 23 августда 30-35 даража иссиқ бўлади.\nАндижон, Наманган ва Фарғона вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 15-20 даража илиқ, кундузи 20-22 августда 30-35 даража, 23 августда 28-33 даража иссиқ бўлади.\nКиритилди: 08:45 19.08.2019. Ўқилди: 1969 марта. Фикрлар сони: 0 та.\nСаида Мирзиёева Халқаро аёллар Форумида Иванка Трамп б...


ИИББ ходимлари шахсни аниқлашда планшетлардан фойдаланади | Ўзбекистон ва жахон янгиликлари\nЖамият 3 ноябрь 10:47 1 374\nПайшанба куни бўлиб ўтган брифингда ИИББ Патруль-пост хизмати бригада командири ўринбосари подполковник Азиз Султоновнинг маълум қилишича, Тошкент шаҳар ИИББ реал вақт режимида бирор жойнинг ўзида фуқаролар шахсини аниқлаш бўйича синов лойиҳани бошлади. Бунда планшет компьютерларидан фойдаланилади.\nМаълумотларга кўра, ушбу янги лойиҳа «Хавфсиз шаҳар» концепциясининг бир қисми бўлади. Планшетлар ёрдамида нафақат фуқароларнинг яшаш жойи, балки бармоқ изи ёки юзни таниш технологиялари ёрдамида уларнинг шахси ҳам аниқланади.\nПланшетлар ёрдамида ички ишлар органлари ходимлари навбатчилик қисми билан боғланиб, фуқаронинг исми ва фамилияси бўйича судланганлик мавжудлигини, шахснинг қидирувда эмаслиги ёки бедарак йўқолмаганини аниқлаши мумкин.\nИИББ вакили Ўзбекистон ИИВ тузилмаларида «тезда компьютерлаштириш» жараёни кечмоқда. «Буларнинг барчаси ходимларнинг мобиль, тез ва самарали ишлашлари учун қилинмоқда. Улар бир кишининг шахсини аниқлаш учун икки соат эмас, балки беш дақиқа сарфлашлари учун. Синов лойиҳаси давомида биз энг мақбулини танлаб олиш учун турли ускуналарни тестдан ўтказамиз», — деди Азиз Султонов.\nИИББ бошлиғи ўринбосари Дониёр Тошхўжаевнинг таъкидлашича, планшетлар хориждан келтирилиши мумкин, аммо дастурий таъминот маҳаллий бўлади.\nАКТдан фойдаланиш бўйича Тошкент тажрибаси босқичма-босқич Ўзбекистоннинг барча вилоятларида татбиқ этилади.


МАҲАЛЛАДАГИ КАМБАҒАЛЛИК РЎЙХАТИДА ТУРГАН ХОТИН-ҚИЗЛАРГА ТИКУВЧИЛИК СИРЛАРИ ЎРГАТИЛМОҚДА » Навоий шахар хокимлиги расмий сайти » Официальный сайт хокимията г.Навои » Official site of Municipality of the city Navoi\nНавоий шахар хокимлиги расмий сайти » Navoiy shahri » МАҲАЛЛАДАГИ КАМБАҒАЛЛИК РЎЙХАТИДА ТУРГАН ХОТИН-ҚИЗЛАРГА ТИКУВЧИЛИК СИРЛАРИ ЎРГАТИЛМОҚДА\nМАҲАЛЛАДАГИ КАМБАҒАЛЛИК РЎЙХАТИДА ТУРГАН ХОТИН-ҚИЗЛАРГА ТИКУВЧИЛИК СИРЛАРИ ЎРГАТИЛМОҚДА\n29-07-2020 11:07 Navoiy shahri, Yangiliklar\nЯқинда Навоий шаҳар 1-сектор ҳудудидаги "Янгиобод” маҳалласида жойлашган 2-сонли оилавий ётоқхонасининг бўш турган қисмида тадбиркор Гавҳар Эгамова томонидан "Дурдона жавоҳирлари” оилавий корхонаси фаолияти йўлга қўйилди.\nМазкур корхонада устоз-шогирд анъаналарига кўра замонавий тикув машиналари орқали маҳалладаги камбағаллик рўйхатида турган хотин-қизларга тикувчилик, бичувчилик, каштачилик сирлари ўргатилмоқда.\nХусусан, айни пайтда корхонада 10 нафар хотин-қизларнинг бандлиги таъминланди.\nМасалан, маҳалладаги 2-сонли оилавий ётоқхонада яшовчи Марҳабо Ботирхўжаева қизи билан мазкур корхонада ўзининг тикувчилик маҳоратини оширмоқда.\n— Менга эҳтиёжманд ва муҳтожлигим инобатга олиниб, 1-сектор раҳбари, Навоий шаҳар ҳокими М.Базаров томонидан замонавий тикув машинаси бепул тақдим этилди. Бу орқали мен ани пайтда ўзимнинг бандлигимни ва рўзғорим бутлигини таъминлаяпман. Маҳалламиз аёлларидан бўлаётган турли буюртмаларни қабул қилиб, ўзим фаолият кўрсатаётган ушбу оилавий корхонада тайёрлашни йўлга қўйдим. Бизнинг бандлигимизни таъминлашга кўмаклашган сектор раҳбарига раҳмат айтаман, — дейди Марҳабо Ботирхўжаева.\nНавоий шаҳрида бу каби хайрли ишлар изчил давом этмоқда.\nАСОСИЙ ЭЪТИБОР КАМБАҒАЛ ОИЛАЛАРНИНГ БАНДЛИГИНИ ТАЪМИНЛАШГА ҚАРА ...\n“КИМЁГАР” МАҲАЛЛАСИДА ЯНГИ ТИКУВ ЦЕХИ ФАОЛИЯТИНИ БОШЛАДИ\nИНТИЛИШ БОР ЖОЙДА ЮКСАЛИШ БОР БИТИРУВЧИЛАР ИШ ЎРНИДАН МАМНУН


Қирғиз қамоқларида қийноқлар кўпаймоқда\nҚирғизистонлик ҳуқуқ ҳимоячилари қамоқхоналардаги вазиятдан ташвиш билдирмоқда.\n“Справедливост” ҳуқуқни ҳимоя қилиш марказига ариза берган жалолободликларга кўра, уларнинг яқинлари Бозорқўрғон туман Ички ишлар бўлимидаги терговгача сақлаш изолятори ходимлари томонидан аёвсиз калтакланган.\nКалтакланган маҳбуслардан бири Рустам Жээнбековенинг отаси Арстан Жээнбековнинг айтишича, унинг ўғли қийноқларга чидай олмай ўзини ўлдирмоқчи бўлган.\nМаълумотларга кўра, Бозорқўрғон тергов изоляторида калтакланган шахслар 2010 йилнинг июн воқеаларида айбланиб қўлган олинган.\nБиз бу борада тўлароқ маълумот олиш мақсадида “Справедливост” ҳуқуқни ҳимоя қилиш марказига телефон қилдик. Бироқ шанба дам олиш куни бўлгани учун улар билан боғланишнинг имкони бўлмади.\nАйтиш жоизки, “Озодлик”ка ҳам июн воқеаларида айибланиб қўлган олинган ва қамалганларнинг яқинларидан кўплаб қўнғироқлар бўлади. Улардан аксарияти ўз яқинларининг қамоқхонада қийноққа солинаётганини айтишади.\nЎшлик Мавлюда Жўрабоеванинг айтишича, унинг ўғли Жаҳонгир Ўш воқеаларида айбланиб қўлга олинган ва 6 йил қамоқ жазосига ҳукум қилинган. Сўнги кунларда унинг ўғли телефон қилиб, ўзининг қамоқда қийноққа солинаётганини ва Мавлюда опа тезликда қамоқхона ходимларига 10 минг қирғиз сўми бермаса уни яна калтаклашлари мумкинлигини айтган:\n- Мени боламни уч кундан бери уриб, ёмон қилишаяптикан. Боламни “Янги ер” деган ерга ўтказишибди. Ўша ердан “10 минг пул беришасан боланг керак бўлса”, деб боламни телефон қилдириб ўзлари телефонди эшитиб туришибди. Иккита-учта йигитларни ҳозир санчастга ётқизибди, қовурғаларига ёмон урганидан. Мени ўғлим, “Менга бир ҳафта муҳлат бер. Ўша 10 мингни топиб бераман”, деб қутилдим деди. Шуниям зўрға гапирди. Бир минут ҳам гапира олмади. “Бўлди мен бошқа гапира олмайман, мендан ҳавотир олманглар”, деди,- дейди Мавлюда опа.\nМаҳаллий ҳуқуқ ҳимоячиларига кўра, тергов изоляторлари ва қамоқхоналарда маҳбусларни қийноққа солиш ҳоллари аввал ҳам бўлиб келган. Бироқ Ўш воқеаларидан кейин Ўш қирғинида айбланиб қўлга олинганларга нисбатан қийноқларни қўллаш жуда кўпайган:\n- Июн воқеаларидан кейин қўлга олинган инсонларга асосан қийноқлар остида айбловлар тан олдирилиб, ўша далил билан қамалиб кетмоқда. Судлар ҳам ўша айбини тан олган далил асосида уларга ҳукум чиқаряпти. Қийноқларни фош қилиш жудаям қийин. Урганда ҳам из қолдирмай уришади. Масалан, бўйнига салафан пакет кийдириб сувга солиб ёки электр токи билан қийнаганларни биз қандай қилиб исботлаймиз. Уларни исботлашнинг умуман иложи йўқ. Дубинка билан урганда ҳам из қолдирмай уришади. Одамни ичи тўкилиб қолади-ю лекин из қолмайди, - деди ўз исмини айтишимизни истамаган ўшлик ҳуқуқ ҳимоясичи.\nУнга кўра, ҳуқуқ ҳимоячилари ва адвокатларнинг қийноқлар борасидаги прокуротурага ёзилган аризалари ҳам самарасиз бўлмоқда.\nҚийноқлар борасида прокуротурага ариза ёзилганидан кейин. Прокуротура ходимлари бир ҳафтадан сўнг суд тиббий экспертизаси ўтказишга хулоса беради. Бу хулоса суд тиббий экспертиза марказига бориши ва у ердан шифокорнинг калтакланган маҳбус олдига келгунича яна бир неча кун вақт ўтади.\n- Доктор бориб, танасида қийноқлар изи бор йўқлигини юзаки кўради. Кўп калтаклар из қолдирилмай урилгани учун доктор ҳам кўзи билан калтак изини кўра олмайди. Кейин доктор “мен қийноқ изларини кўра олмадим”, деб экспертиза ҳулосасини беради. У юзаки кўрганидан кейин қийноқ изларини кўра олмайди-да, -дейди ҳуқуқ ҳимоясичи.\nАйтиш жоизки, Июн воқеаларида айбланиб қўлга олинган шахсларга нисбатан қийноқлар асосан тегровгача вақтинча сақлаш изоляторларида қўлланилиши айтилади.\nҚирғизистон Бош прокурори Аида Салянова эса, апрел ойи бошида қийноқларга қарши назоратни кучайтириш тўғрисида буйруққа қўл қўйган.\nХужжатга асосан, Бош прокурор ўринбосари, республика харбий прокурори, Бишкек, Ўш шаҳри ва вилояти прокурорлари, шаҳар ва туманларнинг махсус прокуротураларига терговда қийноқ ва бошқа ғайриинсоний, ваҳший ёки шахсни камситувчи муносабат ва жазоларни таъқиқлаш бўйича Конституция кафолатини таъминлашга прокуротура назоратини кучайтириш топширилган.\nБош прокуротура тарқатган маълумотга асосан, Бозорқўрғон тергов изоляторидаги қийноқлар ҳолати юзасидан ҳам текшириш ишлари олиб борилади.


Головин янги жамоасини танлади, бу «Ювентус» эмас\nJune 29, 2018, 4:33 p.m. 12975\nЦСКА ярим ҳимоячиси Александр Головин Лондоннинг «Челси» клубига ўтишга яқин турибди.\nЖурналист Маттео Педроси ўз твиттерида ёзишича, футболчи Лондон клуби сафига ўтишга розилик билдирган. Клублар айни вақтда музокараларни давом эттирмоқда.\nЦСКА Головин учун 30 млн евро миқдорида нарх белгилаб қўйган, аммо Педросининг айтишича, томонлар 25 млн еврога (плюс бонуслар) келиша олишади.\nАйни вақтда футболчининг ўзи ҳам фаолиятини Англия чемпионатида давом эттиришни истамоқда.\n«Головин «Челси»га мос: Абрамовчи ушбу россиялик футболчига «маҳлиё» бўлган, футболчининг ўзи ҳам трансферга рози. ЦСКА 30 миллион сўрамоқда, аммо томонлар алалоқибат 25 миллион ва қўшимча бонусларга келишишади. «Ювентус» пойгадан чиққан», дея ёзган журналист.\nThe Telegraph нашри ҳам ушбу трансфер эҳтимоли яқинлиги ҳақида ёзмоқда, манбага кўра Головин «Челси»га ўтгач, айни вақтда россиялик мутахассис Леонид Слуцкий бошқарувидаги «Витесс»га ижарага бериб юбормаслиги аниқ.\nБундан олдинроқ «Челси» ЦСКА жамоасига Головин учун 23 млн евро таклиф қилгани ҳақида хабар берилганди.\nАввалига футболчи учун «Ювентус» асосий даъвогар саналиб келинаётганди, туринликлар «армиячилар»га юборган навбатдаги таклиф - 19 млн евро ва учинчи жамоага трансфердан 10 фоизлик улуш рад этилганидан кейин, ўз ҳаракатларини тўхтатди.\n17 Ноябрь 699\n17 Ноябрь 5071\n17 Ноябрь 2681\n17 Ноябрь 1492\n17 Ноябрь 3517\n12 Ноябрь 13633\n14 Ноябрь 26774


Сергей Ежков: 'Бин Лодиннинг ўлими Ўзбекистон учун янгилик эмас' - BBC O'zbek\nImage caption Президент Бердимуҳамедов билан матбуот анжуманида жаноб Каримов Бин Лодиннинг ўлимига "Покистондаги сўнгги ҳодиса" дея ишора қилган.\nЖаҳон матбуоти ўзбек оммавий ахборот воситаларининг Бин Лодин ўлимини ёритмаганига эътибор қаратган.\n"Ўзбекистон ўн йилликнинг янгилигини ёритмади" деб сарлавҳа қўйган ўз мақоласига Британияда чиқадиган The Telegraph рўзномаси.\n"Телеграф" га кўра, Ўзбекистон рўзномалари ва телевидениеси ушбу хабарни ёритмаган дунёдаги ягона матбуот деган ғалати шарафга муяссар бўлган бўлса, ажаб эмас.\nБритан рўзномаси Ўзбекистон ҳукуматининг минбари бўлган "Правда Востока" рўзномаси вакилининг "интернет бўлмагани учун Бин Лодиннинг ўлгани ҳақида хабар беролмадик" деган сўзларидан иқтибос келтирган.\nБи-Би-Си ўзбек матбуоти Ал-Қоида раҳбарининг ўлими борасида нима учун сукут сақламоқда, деган савол билан "Правда Востока" рўзномасининг собик ходими ва ҳозирда Узметроном нашри бош муҳаррири Сергей Ежковга мурожаат қилган.\nСергей Ежков: Бу ерда гапирадиган нарсанинг ўзи йўқ. Ҳамма нарсани гапириб бўлишди. Биз янги бир нарсани қўшимча қилолмаймиз. Умуман, ким бўлишидан қатъий назар, бировнинг ўлимига хурсанд бўлиш яхши эмас. Шахсан мен ҳам бу ҳақда ҳеч нарса ёзганим йўқ. Чунки ҳамма ёзиб, хабарнинг сийқасини чиқариб бўлди. Шунигш учун маҳаллий даражада бир нарсани ёзиб ўтириш ортиқча. Одамлар шундоқ ҳам ҳамма нарсадан хабардор.\nЎзбекистон рўзномалари ва телевидениеси ушбу хабарни ёритмаган дунёдаги ягона матбуот деган ғалати шарафга муяссар бўлган бўлса, ажаб эмас.\nБи-би-си: Ўз вақтида Ўзбекистон оммавий ахборот воситалари дунёни ларзага солган Нью Йорк ва Вашингтондаги ҳужумлар ҳақида орадан икки кун ўтиб, хабар берган эди. Бу каби воқеаларни ёритишда қандайдир бир мантиқ амал қиладими?\nСергей Ежков: Ҳа, шундай бўлган. Бу маслаҳатлашув жараёни билан боғлиқ. Биласиз-ку, ўзбек матбуоти маслаҳатлашмасдан ҳеч нарса ёзмайди. Масалан, Россия телеканалининг Ўзбекистондаги русларнинг аҳволига бағишланган сюжетига ҳам орадан икки ҳафта ўтиб, муносабат билдирилди. Аммо бу давлатниннг эмас, балки матбуотнинг муаммоси. Бу давлатнинг айни воқеага муносабатини англатмайди. Бу ерда ҳеч қандай сиёсий сабабни қидириб ўтиришига ҳожат йўқ.\nБи-би-си: Аммо Президент Каримов Президент Бердимуҳамедов билан матбуот анжуманида Бин Лодиннинг ўлимига "Покистондаги сўнгги ҳодиса" деб ишора қилди, аммо унинг номини тўғридан-тўғри тилга олишдан қочди. Бин Лодин номини тилга олмаслик айнан президентдан чиқмаяптими?\nСергей Ежков: Мен ўйлайманки, агар Гурбангули Бердимуҳамедов билан матбуот анжуманида Ислом Каримовга "сиз АҚШ денгиз кучлари Бин Лодинни ўлдирганига қандай қарайсиз," деб савол беришганида, у бу саволдан қочмаган ва албатта, жавоб берган бўлар эди. Аммо тўғридан-тўғри савол берилмагани ва матбуот анжуманининг мавзуси икки томонлама муносабатлар бўлгани учун президент ҳеч нарса демади.\nБи-би-си: Бу яна бир марта Ўзбекистонда цензуранинг мавжудлигини кўрсатмайдими?\nСергей Ежков: Йўқ менимча. Цензура-ку йўқ, аммо ҳамма тепага қараб, иш қилади. Иккинчи томондан, Ўзбекистон телеканаллари "Евронюс" ва бошқа халқаро каналларнинг янгиликлари асосида блоклар қилишади ва уларда ҳамма нарса берилди. Мен Бин Лодиннинг ўлими ҳақидаги хабар берилди. Очиғи, мен қайдайдир жўн ўзбек сиёсатшуносининг Бин Лодиннинг ўлими ҳақида биронта янги гап айтишини тасаввур ҳам қилолмайман.\nЦензура-ку йўқ, аммо ҳамма тепага қараб иш қилади.\nБи-би-си: Аммо иккинчи томондан, ўзбек матбуоти, дейлик, Англиянинг чекка бир минтақасида юз берган ва биз Лондонда ўтириб, эшитмайдиган кичик бир сув тошқини ҳақида батафсил ахборот беради.\nСергей Ежков: Қайтараман, бу халқаро янгиликларда. Халқаро янгиликларда Бин Лодиннинг ўлимини беришди. Бу ерда ҳар-хил майда -чуйда газетлар кўп. Уларда ҳам бу ҳақда ахборот бор.\nБи-би-си: Расмий матбуотнинг Бин Лодин ўлимини ёритмагани унинг Ўзбекистон ҳукумати учун аҳамиятсиз эканини англатадими? Умуман, ҳукумат учун бу қандай янгилик, деб ўйлайсиз?\nСергей Ежков:Биласизми, бу ҳеч қандай янгилик эмас. чунки Бин Лодин бир рамз, холос. Бин Лодинни бартараф этиш билан Қўшма Штатлар халқаро терроризмни бартараф этгани йўқ. Русларда "муқаддас жой бўш қолмайди" деган нақл бор. Бин Лодин йўқ қилинди, аммо унинг ташкилоти йўқ қилингани йўқ. Терроризмнинг сабаби хали ҳам турибди. Шунинг учун менинг назаримда бу ҳеч қандай янгилик эмас. Хўп, йўқ қилишди, барака топишсин. Аммо кейин-чи?..\nБи-би-си: Яъни сизнингча, Бин Лодиннинг ўлими, у билан алоқаси бор, деб кўриладиган Ўзбекистон Исломий Ҳаракати сингари ташкилотларга ҳеч қандай таъсир кўрсатмайдими?\nСергей Ежков: Албатта йўқ. Тажриба шуни кўрсатадики, террорчи ташкилотлар уларнинг раҳбарлари йўқ қилинганидан кейин йўқ бўлиб кетмайди. Бир одамнинг ўрнига бошқаси келади. Шунинг учун ҳам бу Ўзбекистон учун ҳеч қандай янгилик эмас.


Эри бор аёллар ҳуқуқни муҳофаза қилиш органларида ишлай олмайдими?\nМинбар 1687 13.08.2019 09:23:42\nHuman.uz ахборот порталида 10 август санасида «Андижон шаҳар Халқ таълими соҳасидаги аёлларнинг сирли рўйхати» сарлавҳали мақола эълон қилиниб, мавзу юзасидан тегишли ташкилотларга қуйидаги саволлар қўйилган эди:\nБу саволларга қай даражада тўлиқ жавоб берилган ёки йўқ, буни ўқувчининг ўзи баҳолаши мумкин. Бугун Халқ таълими ва Хотин-қизлар қўмитасининг қўшма баёноти Халқ таълими вазирлигининг расмий сайтида эълон қилинган экан.\n«Куни кеча ижтимоий тармоқларда Андижон шаҳар халқ таълими бўлими тасарруфидаги мактабларда ишловчи 25 — 35 ёшдаги, турмушга чиқмаган ва турмушидан ажраган аёлларнинг алоҳида рўйхати юритилишига оид маълумот пайдо бўлганди.\nЎзбекистон Хотин-қизлар қўмитаси ва Халқ таълими вазирлиги ушбу рўйхатдаги аёллар масаласида аҳолининг ваҳимага тушишига ўрин йўқ деб ҳисоблайди» — дейилади баёнотда.\nБундан чиқди бу рўйхат Андижон шаҳар халқ таълими бўлими томонидан тузилган. Демак, вилоятдаги ҳуқуқни муҳофаза қилиш органларига ишга қабул қилишда суҳбатга чақириш учун тузилган. Нега, ишсиз хотин-қизлар бу масаладан кўпинча четда қоладию, нега айнан «боши очиқ» хотин-қизлар ҳуқуқни муҳофаза қилиш органларига керак бўлган? Ички ишлар вазирлигининг бундан хабари борми? Йўқ бўлса, бу рўхатни тузишни ким буюртма берган? Саволларга жавоблар ҳануз ноаниқлигича қолмоқда.